L’Ajuntament compra quatre edificis a l’Eixample i ja suma prop de 1.000 habitatges adquirits a tota la ciutat des del 2016 : Servei de Premsa\nLes operacions, realitzades en l’exercici del dret de tanteig i retracte, formen part de l’estratègia d’ampliació del parc públic d’habitatge i protecció de veïns i veïnes en aquelles zones de la ciutat amb un teixit urbà més dens i en zones amb processos de gentrificació\nEls edificis es troben als barris de Sant Antoni, la Nova Esquerra de l’Eixample i la Dreta de l’Eixample, sumen un total de 67 habitatges, 24 dels quals buits, i suposen una inversió municipal de 21,6 milions d’euros, incloent-hi la rehabilitació necessària\nDes del mandat passat, s’han adquirit 30 finques senceres de 563 habitatges, a més de 395 pisos individuals, fent un total de 958 habitatges amb una inversió de 91,2 milions d’euros\nEls darrers mesos, l’Institut Municipal de l’Habitatge i Rehabilitació de Barcelona (IMHAB) ha tancat quatre operacions per l’adquisició de quatre finques als barris de Sant Antoni, la Nova Esquerra de l’Eixample i la Dreta de l’Eixample, que sumen un total de 67 habitatges i 7 locals comercials. L’adquisició de les finques permetrà, per tant, la protecció de les 43 unitats familiars que ja hi viuen, als quals se se’ls subrogarà el contracte de lloguer i hauran evitat passar per processos de gentrificació i especulació immobiliària, així com adjudicar en règim de lloguer social i assequible els 24 habitatges restants a persones i famílies amb necessitat d’accés a l’habitatge.\nLes quatre finques es troben en bon estat general i només requeriran algunes intervencions de millores i rehabilitacions en alguns habitatges així com en espais comuns. En conjunt, la inversió de l’IMHAB ascendeix fins a 21,6 milions d’euros, incloent-hi els imports tant de les compravendes com l’estimació de la rehabilitació prevista. En tot cas, es tracta d’una inversió per sota del preu de mercat, amb estalvis d’entre el 31% i el 38%, calculats en base al cost mitjà del metre quadrat de venda en les operacions registrades el 2020 en el barri en qüestió.\nDues finques a Sant Antoni, una a la Nova Esquerra de l’Eixample i una a la Dreta de l’Eixample\nSant Antoni: dos edificis de 30 habitatges\nA Sant Antoni es concentren dues de les quatre finques adquirides, als carrers de Floridablanca i de Comte Borrell, en l’àmbit de la superilla. En el cas de Floridablanca, edifici de 18 habitatges i un local, la compra ha suposat la protecció a curt i llarg termini de les 17 unitats familiars que hi viuen, especialment en cinc casos que es trobaven amb els contractes de lloguer prorrogats. A la llarga, es consoliden també com a habitatge assequible nou habitatges que actualment estaven cedits a la Borsa de Lloguer municipal. La inversió per a la compra d’aquest edifici ha suposat una despesa de 5 milions d’euros, als quals s’haurà d’afegir el cost de rehabilitació, amb petites intervencions de millora en espais comuns i puntualment en l’interior d’alguns habitatges, així com la instal·lació d’un ascensor. En total, la inversió és 5.230.000 euros, un estalvi del 31% del preu de mercat.\nPel que fa a l’edifici del carrer del Comte Borrell, es tracta d’una finca de 12 habitatges i dos locals, amb nou pisos buits, que ha suposat una inversió d’1,9 milions d’euros, als quals s’haurà de sumar un import estimat de rehabilitació de 738.560 euros. L’import total, de 2,6 milions d’euros, significa un 38% menys que el preu de mercat al barri de Sant Antoni. Quant a les intervencions previstes, en aquest edifici serà necessari realitzar reparacions en alguns habitatges, puntualment també en espais comuns, al terrat, i a les façanes que no donen al carrer.\nEn el passat, l’Ajuntament ja havia intervingut en aquesta finca per intentar frenar processos de gentrificació i especulació, per l’ús turístic irregular d’un habitatge, i amb l’actuació dels serveis d’assessorament, prevenció i mediació de l’IMHAB en processos de no renovació i finalització de contractes de lloguer.\nLa Nova Esquerra de l’Eixample: un edifici de 14 habitatges\nA la Nova Esquerra de l’Eixample, l’edifici adquirit està situat al carrer de Calàbria i està compost per 14 habitatges, dos dels quals buits, i dos locals comercials en funcionament. La diferència entre la inversió municipal, de 4,5 milions de compra i 291.500 euros estimats en la rehabilitació, i el preu de mercat se situa en nivells similars a la de la resta d’adquisicions, en un 36% menys. La finca es troba en bon estat general i requerirà d’algunes reparacions en alguns dels habitatges, a la façana interior i en la xarxa elèctrica.\nLa Dreta de l’Eixample: un edifici de 23 habitatge\nPer últim, la finca adquirida a la Dreta de l’Eixample es troba a baix de tot del carrer de Balmes, una zona on especialment han tingut una forta incidència des de fa temps la pressió turística i la pressió immobiliària. No en va, la majoria dels habitatges d’aquesta finca s’han destinat en algun moment i de manera irregular al lloguer turístic, sense la pertinent llicència. Fruït d’això, entre els anys 2014 i 2018 es van arribar a incoar fins a 22 expedients municipals.\nLa compra de l’edifici posa punt i final, per tant, a tot procés d’especulació i gentrificació que s’han donat en el passat a l’habitatge, protegint els drets de les 11 unitats familiars que hi viuen i posant a disposició del parc públic els 12 restants, una xifra que podria incrementar-se atesa la gran superfície d’alguns dels habitatges. En termes generals, la finca es troba en bon estat, tot i que es preveu un conjunt d’intervencions de millora a la coberta, de revisió i reparació de fusteries a les zones comunes, a la xarxa d’alimentació, així com l’adaptació dels habitatges buits, amb un cost estimat en 679.000 euros. La compravenda ha suposat una inversió de 8,3 milions, que, afegint-hi el cost de la rehabilitació, significa un estalvi del 37% respecte el preu de mercat del barri de la Dreta de l’Eixample.\nEn el mandat passat, l’Ajuntament va adquirir 706 habitatges a tota la ciutat, 525 dels quals de 22 finques senceres, una xifra que multiplicava per quatre les compres realitzades durant el mandat 2011-2015. Des del 2019, el Consistori manté l’estratègia de compres, reforçada per la declaració de tota la ciutat com àrea de tanteig i retracte a finals del 2018, pel qual es pot intervenir en operacions de compravenda d’habitatge i aturar processos d’especulació immobiliària. Així doncs, en aquest mandat ja són 252 els habitatges comprats, la majoria dels quals de 8 edificis sencers (158 pisos). En total, doncs, l’Ajuntament de Barcelona ha invertit 91,2 milions d’euros els darrers sis anys en la compra de 958 habitatges, que reforcen un parc públic que en aquests moments s’acosta als 10.000 habitatges de gestió municipal.\nAmb les darreres adquisicions, l’Eixample, un dels districtes de la ciutat més densos i amb menys disponibilitat de sòl públic per aixecar nous edificis d’habitatge protegit, supera el centenar, amb set edificis adquirits de 112 habitatges. Els districtes on s’ha adquirit més des del 2015 són Sants-Montjuïc, amb 221 habitatges, Nou Barris (190), i Ciutat Vella (156). Quant a l’adquisició de finques senceres, Ciutat Vella és on més se n’han comprat (10), i Sants-Montjuïc i l’Eixample, amb set cadascun.


L’ampliació del tramvia, l’oportunitat d’una Diagonal pacificada i saludable | l'Eixample\ndijous, març 15, 2018 - 18:35\nLa remodelació permetrà transformar el tram més deteriorat i infrautilitzat de la Diagonal en una avinguda més saludable, verda i segura, amb gairebé el doble d’espai per als vianants, que passaria dels 26.706 metres quadrats actuals a 40.245, i 700 metres quadrats més de verd urbà.\nAquesta transformació serà possible gràcies a la pacificació del trànsit, que segons el tram es limitarà als vehicles de servei, a carrils pacificats de 30 km/h o a un carril de circulació. L’objectiu és prioritzar la mobilitat sostenible amb 2.499 metres quadrats més de carril bici bidireccional amb doble amplada per guanyar seguretat i eficiència.\nEl projecte està molt avançat, i durant la primavera podria concretar-se el calendari de les obres, que tindrien un pressupost d’uns 34 milions d’euros.\nUn gran intercanviador a les Glòries\nEl projecte d’urbanització inclou l’àmbit del tramvia de la Canòpia Urbana, dins del futur gran parc de les Glòries, situat a la zona sud de la plaça, on es posarà en marxa una de les estacions d’intercanvi de transport públic més potents de la ciutat.\nEs preveu que aquesta gran estació tingui parades de bus interurbà —especialment de les línies provinents del Maresme—, bus urbà, metro i tramvia, amb l’objectiu de millorar les connexions entre els mitjans de transport públic i fomentar-ne l’ús.\nLes obres d’aquest espai costarien 13 milions d’euros, inclosos en el pressupost de la Canòpia Urbana. El futur parc urbà de les Glòries començarà a construir-se el mes de març amb la urbanització dels 45.000 metres quadrats de verd de l’àmbit de la Gran Clariana.\nLa Diagonal, pendent de l’acord pel tramvia connectat\nEl projecte urbanístic està lligat a l’ampliació del tramvia, perquè dibuixa l’avinguda prioritzant la mobilitat sostenible i reordena el pas dels diferents mitjans de transport amb una perspectiva global que té en compte la xarxa tramviària.\nA més, tant la urbanització de la Diagonal com de l’àmbit del tramvia del futur parc urbà s’inclouen en el protocol de col·laboració amb l’Àrea de Transports Metropolitans, que estableix les actuacions per iniciar la connexió del tramvia amb una primera fase de les Glòries a Verdaguer, que reduiria a set minuts el temps d’aquest trajecte en transport públic. L’ampliació suposaria, a més, un increment de passatgers en la xarxa tramviària del 58%.\nL’aprovació del protocol, que es votarà al Plenari municipal del 23 de març, és el primer pas per poder començar a executar el projecte.


Promoció econòmica i comerç – Castello.cat\nGabinet d’alcaldia – comunicació\nHomePromoció econòmica i comerç\nEl Departament de promoció econòmica i comerç té com a finalitat impulsar el desenvolupament econòmic del municipi amb l’objectiu de generar ocupació i potenciar la competitivitat de les empreses de Castelló d’Empúries i Empuriabrava davant dels diferents reptes de la societat actual, dinamitzant el teixit econòmic industrial, comercial i de serveis.\nPlanifiquem i desenvolupem serveis, programes i actuacions diverses de dinamització econòmica per tal de millorar l‘ocupació, el desenvolupament i la competitivitat empresarial, oferint suport als emprenedors, treballadors autònoms, empreses i comerços.\nServei d’assessorament gratuït per a empreses i persones emprenedores amb una idea de negoci o projecte, cada dimecres amb cita prèvia al Centre Emprèn.\nConcretem idees de negoci, assessorant i donant suport als emprenedors locals, orientant en la creació i posada en marxa del propi negoci, de manera personalitzada.\nEmpresesServei d’assessorament gratuït i acompanyament en la creació de l’empresa, tant per aquells que vulguin materialitzar el seu projecte empresarial com a aquells que ja el tinguin iniciat i vulguin créixer.\nServei d’informació empresarial en temes diversos.\nGestió i actualització de la base de dades de totes les empreses locals.\nInformació sobre ajuts i subvencions oficials així com d’altres possibilitats d’aconseguir finançament.\nServei destinat a potenciar el comerç local. L’objectiu és oferir als ciutadans un comerç de proximitat de qualitat. Oferim:\nSuport a associacions de comerciants\nSuport a mercats i fires al carrer\nOferta formativa programada en dues edicions anuals, octubre-gener i febrer-juny amb cursos, jornades i tallers per a potenciar la formació empresarial, comercial i ocupacional, millora de la qualificació professional i les possibilitats d’inserció laboral.\nViver d’empreses i Espai Coworking\nEspais adreçats als emprenedors que volen iniciar una empresa en un entorn que facilita i afavoreix el seu desenvolupament i consolidació, mitjançant assessorament especialitzat i formació.\nAula activa i espai de recerca de feina\nM. Elena Solana Cazorla\nCorreu electrònic: castelloempren@castello.cat\nTelèfon: 972 45 68 17\nComercial Alberes 45, 17487 Empuriabrava\nHorari d’atenció al públic de dilluns a divendres de 9-14h


Com mostrar al teu xicot que lestimes? 8 formes simpàtiques | CAT.MichaelrMccartySpalmBeach.com\nSi voleu mostrar el seu nuvi el molt que l'estimes, no necessàriament han de gastar un munt de diners en efectiu; hi ha un munt de maneres que vostè pot mostrar el seu amor a través de petits gestos simples, que realment va a explicar. De fet, sovint són les petites coses, valent el que fan per ell, que realment s'aprecia al màxim. Aquestes són les coses que el facin sentir que són i aquestes són les coses que fan que t'estimi, encara més. Així que aquí és una col·lecció de 8 coses que vostè pot fer per la seva home, només perquè l'estimes:\n1. Només li dic!\nNo es pot aconseguir més bonic i més dolç que això: acaba de prendre les seves mans en les seves, miri directament als ulls i li pregunten: '¿coneixes quant T'estimo'\n2. Li Coure un pastís o cuinar alguna cosa especial per a ell\nCom mostrar el seu nuvi que l'estimes? Directament al seu cor a través del seu estómac, el coure un pastís o cuinar alguna cosa saborós i posar una mica d'esforç per a ell per la decoració amb un missatge només per a ell, igual que el AIA o l'amor i t'estimarà tots els problemes que s'han anat a la recerca d'ell. És una cosa tan personal, quan s'ha fet tot per si mateix, de manera que no fan trampes per aconseguir-ne un de la botiga.\n3. Fes que un CD\nPodria ser una cosa que vostè va fer per al seu amor a l'escola, però no hi ha cap raó per no fer-ho ara. Compensar un CD especial per a ell amb totes les seves cançons preferides i alguns que són especials només per als dos. Es pot portar amb ell en el seu cotxe i gaudir d'aquests moments especials, allà on vagi.\n4. Deixa-ho en una carta d'amor\nQuan va ser l'última vegada que va escriure al seu oncle? Per tant, pot estar a prop teu cada dia, però anotar com se sent realment pot ajudar a expressar el seu amor encara millor, que la paraula parlada. Preneu-vos el temps i convertir els seus sentiments en un poema i deixar-ho en algun lloc que es troba a primera hora del matí, potser en el seu cotxe o ficada al maletí.\n5. Compra-un regal, sense cap raó\nNo té per què ser Nadal per obtenir d'ell un regal. Compra el teu noi per després de l'afaitat seu favorit, una camisa, una corbata o alguna cosa que saps que va a apreciar, i s'embolica massa; es tracta de mostrar el seu amor i cura.\n6. Sorprèn a ell en el treball amb un pícnic\nCom mostrar el seu nuvi que l'estimes? Treure'l de l'oficina per un temps girant sense previ avís a la hora de dinar amb una cistella de pícnic, ple de tots els seus favorits. Feu un viatge al parc i seure al sol junts, d'una manera senzilla i amorosa per trencar el seu dia i fer-li saber el molt que l'estimes i cura.\n7. Regal de DIY\nUn do-it-yourself regal significarà molt més per a ell, que una botiga va comprar un, a fi de posar els seus talents artístics d'usar i fer d'ell un regal. Si les seves habilitats d'arts i artesanies són una mica rovellat, després prendre un curs, en secret, només perquè pugui fer d'ell un regal, que realment va a mostrar el seu amor.\n8. Convertit en la seva data calent\nUna altra manera de mostrar el seu nuvi el molt que l'estimes és seguir cuidant de tu mateix, fins i tot després d'haver estat junts per un temps i fins i tot després que tens casat. El teu nuvi t'estima pel que ets i no per les coses que li donis; que estima la seva ànima, que estima al seu caràcter i li agrada el seu cos; així que assegureu-vos de passar temps de qualitat junts i anar a les cites romàntiques amb regularitat; donar-se un capritx, obtenir les seves ungles i el cabell per tal, portar roba bonica i convertir-se en la seva data calenta! Se li agradarà!\nCom es mostra l'amor amb la seva parella? Si us plau, comparteixi els seus consells i l'amor consells en la secció de comentaris.


L'associació Societat Civil Catalana (SCC) ha considerat aquest divendres que el manifest promogut pel Grup Koiné (Llengua i República) a favor del català com a única llengua oficial en una hipotètica Catalunya independent constitueix una "gravíssima anomalia democràtica".\nSegons l'opinió de SCC, el text embasta "una sèrie llarguíssima de despropòsits que insisteixen en els llocs comuns del nacionalisme i del supremacismo més ranci que tant de mal han causat a les llibertats ia la convivència a Europa".\nPer això, l'associació ha fet el següent manifest:\n1) El llenguatge del manifest desconeix la realitat social que és de composició bilingüe en el conjunt de Catalunya i trilingüe a la Vall d'Aran, alhora que s'arroga, en la línia habitual dels secessionistes, la representació del poble català, vinculant exclusivament a la llengua catalana. Especialment preocupant és el fet que els signants del manifest-esperpent divideixin en ple segle XXI a la societat catalana entre colonitzadors i autòctons, oblidant que la Catalunya actual és herència complexa de moltes generacions anteriors de parles i orígens diferents.\n2) Referir-se al castellà com a "llengua de dominació" i "llengua de la immigració" és ofensiu per als milions de catalans, tant d'origen com d'adopcion, que tenen com materna a aquesta llengua i amb la qual s'identifiquen sentimental i culturalment. En aquesta matèria, Societat Civil Catalana considera molt ofensiu qualificar com a "instrument involuntari de colonització lingüística" l'arribada en els anys seixanta i setanta de milers de persones a Catalunya. És un insult a la intel·ligència tractar de vincular, com fa el manifest, aquesta arribada amb el col·laboracionisme franquista. La memòria i l'esforç dels catalans procedents d'altres parts d'Espanya mereixen reconeixement de les institucions i no la seva demonització.\n3) Amb la mateixa tècnica culpabilitzadora, els signants del manifest afirmen sense rubor que "el règim constitucional del 1978 ha consolidat la continuïtat de la imposició politicojurídica del castellà a Catalunya", obviant que la Constitució i l'actual Estatut d'Autonomia de Catalunya reconeixen l'oficialitat de les llengües castellana i catalana. Precisament, aquest marc jurídic és el que hauria de permetre el bilingüisme institucional i el reconeixement de drets lingüístics als ciutadans, siguin catalanoparlants o castellanoparlants. Però, a més, resulta miop qualificar com a "llengua de dominació" a la llengua castellana quan, en la pràctica, no és llengua vehicular d'ensenyament en la majoria dels centres docents catalans, gràcies a un sistema d'immersió obligatòria (selectiva, convé subratllar-ho ) que xoca frontalment amb qualsevol criteri pedagògic i amb els pronunciaments en contra d'entitats com la UNESCO i la UNICEF.\n4) Societat Civil Catalana defensa el bilingüisme institucional i la llibertat d'opció lingüística personal i, per descomptat, no pretenem "encobrir i legitimar la subordinació d'una llengua a l'altra i el consegüent procés de substitució lingüística que pateix la societat catalana". Per això, l'entitat reclama dels signants que siguin respectuosos amb la diversitat lingüística catalana i no obviïn que aquesta diversitat contribueix a enriquir una Espanya igualment plural.\n5) La publicació d'un manifest tan sectari i excloent ratifica Societat Civil Catalana a la defensa d'una Catalunya integrada harmònicament en una Espanya plural com a instrument idoni per garantir els drets lingüístics de tots els catalans i fan palpable que el projecte que presenten separatistes catalans com els signants del manifest del Grup Llengua i República està carregat de rancúnia social i històric i contribueix a fracturar perillosament la societat catalana.\n6) Finalment, Societat Civil Catalana crida l'atenció sobre el fet que un manifest d'aquest tenor hagi estat presentat en públic a la Universitat de Barcelona (UB). Per això, l'associació apel·la a la neutralitat de les institucions i avança que sol·licitarà a la UB la cessió del Paranimf per celebrar un acte acadèmic en defensa de la llibertat lingüística a Catalunya.


El CE Sabadell acomiada Antonio Hidalgo - somVallès\nEl CE Sabadell acomiada Antonio Hidalgo\nEl tècnic vallesà va arribar al club sabadellenc el 2019 i fa dos anys va celebrar l'ascens a la Segona Divisió\nDimarts, 23 de novembre de 2021 | 11:00h\nEl vallesà Antonio Hidalgo ha estat destituït com a entrenador del CE Sabadell, de la Primera RFEF. El club arlequinat va prendre aquesta decisió després de la derrota de l'equip sabadellenc contra el Madrid B, per 3 a 0. "El Consell d’Administració del Centre d’Esports Sabadell FC ha pres aquesta decisió després dels mals resultats que acumula l’equip en aquest inici de la Lliga", ha comunicat el club.\nEl Sabadell d'Hidalgo ocupa el quart lloc per la cua amb onze punts i té un balanç de 2 victòries, 5 empats i 6 derrotes. Fa tres setmanes, el club ja va estar a punt de fer-li fora, però aleshores el va mantenir al càrrec amb un últim vot de confiança.\nL'entrenador granollerí, veí de Canovelles, va arribar al CE Sabadell l’abril del 2019 i va aconseguir salvar l'equip del descens a la Tercera Divisió. Una temporada després, celebraria l'ascens a la Segona Divisió espanyola, però el curs passat va descendir a la Primera RFEF, nova categoria estatal. Aquesta temporada, després de 13 partits ha estat destituït del càrrec.


El Barcelonaβeta Brain Research Center porta a Espanya assaigs clínics en persones sanes per prevenir la malaltia d’Alzheimer | Drupal\n19 abr. | 2018\nEl Barcelonaβeta Brain Research Center porta a Espanya assaigs clínics en persones sanes per prevenir la malaltia d’Alzheimer\nAssaigs clínics BBRC\nEl Barcelonaβeta Brain Research Center (BBRC) ha iniciat alguns dels primers assaigs clínics que s’estan desenvolupant al món per prevenir la malaltia d’Alzheimer, dirigits a persones cognitivament sanes amb un determinat risc de desenvolupar la malaltia. Els estudis, liderats per Novartis, Janssen i una farmacèutica que encara està per determinar, analitzaran l’eficàcia de diversos tractaments farmacològics dissenyats per actuar abans de la manifestació dels símptomes clínics de la malaltia.\nÈmfasi en la prevenció i l'estudi de la fase preclinica de la malaltia\nActualment, l’Alzheimer encara és una malaltia sense cura perquè cap dels fàrmacs provats en pacients ha aconseguit aturar el procés de deteriorament cognitiu que condueix a la demència, ni recuperar el dany neuronal causat. Per això, els estudis d’intervenció estan dirigint els seus esforços cap a l’etapa primerenca de la malaltia, que comença fins a 20 anys abans de l’aparició de les primeres pèrdues de memòria.\nTal com apunta el director científic del centre de recerca de la Fundació Pasqual Maragall, el Dr. José Luis Molinuevo, “la fase preclínica de l’Alzheimer ofereix una finestra terapèutica òptima per intervenir a temps, ja que encara no s’ha iniciat la disfunció i pèrdua irreversible de les neurones que es fa patent quan es manifesten els primers símptomes de la malaltia”. En aquesta etapa actuaran els quatre assaigs clínics de fase II i III que s’estan començant a fer a la Fundació: el Generation S1 i Generation S2 de Novartis, EARLY de Janssen, i l’assaig adaptatiu del consorci europeu EPAD (European Prevention for Alzheimer’s Dementia Consortium).\nEls participants dels assaigs\nPer als assaigs que es facin a la seu de la Fundació es convidarà a més de mig miler de persones cognitivament sanes, d’entre 60 i 85 anys (en el cas d’EPAD, a partir dels 50). Els participants provenen de la cohort de l’Estudi Alfa, impulsat per la Fundació gràcies al suport de la Fundació Bancària “la Caixa”, i de bases de dades de persones que han manifestat el seu interès a participar en assaigs clínics de prevenció, sempre que compleixin els criteris d’inclusió.\nD’entre els criteris per entrar als estudis, que són diferents a cadascun, hi figuren factors associats a un risc més elevat de desenvolupar l’Alzheimer, com són la presència d’un o dos al·lels Ɛ4 del gen APOE i/o una càrrega elevada anormal de la proteïna beta amiloide al cervell. Per determinar aquests biomarcadors, els participants hauran de fer-se una anàlisi de sang, un PET d’amiloide i, en alguns casos, una punció lumbar.\nAssaigs clínics al BBRC, els primers a Espanya\nEl BBRC està especialitzat en la recerca en prevenció de la malaltia d’Alzheimer, i disposa de la gran cohort de l’Estudi Alfa, d’unes instal·lacions punteres i d’un personal altament qualificat per poder dur a terme els assaigs clínics.\nAmb la posada el marxa recent d’aquests primers assaigs clínics que han arribat a Espanya, el Dr. Molinuevo destaca que “la prevenció és l’única opció que tenim per generar un canvi substancial en la història natural de la malaltia d’Alzheimer. És una oportunitat, no mancada de dificultats, que pot generar un abans i un després en la lluita contra l’Alzheimer”.\nLa malaltia d’Alzheimer és un dels principals reptes dels països amb major esperança de vida, tal com apunta l’últim informe de l’Organització per a la Cooperació i el Desenvolupament Econòmics (OCDE), que situa Espanya com el segon país del món amb la major esperança de vida, darrere del Japó. Segons el darrer estudi de l’Alzheimer’s Disease International, 46 milions de persones pateixen demència a tot el món -800.000 a Espanya-, en la majoria dels casos causada per l’Alzheimer; una xifra que es podria triplicar en el 2050, arribant a dimensions d’epidèmia si no es troba un tractament efectiu per a la malaltia.\nMés informació sobre els assaigs\nEl BBRC ha estat el primer centre d’Europa que ha iniciat el reclutament de l’assaig Generation S1 de Novartis. La farmacèutica porta ja dos anys realitzant aquest assaig que avaluarà l’eficàcia de dos fàrmacs (CAD106 i CNP520), administrats separadament, per endarrerir l’aparició i la progressió dels símptomes clínics associats a la malaltia d’Alzheimer, en participants a risc de desenvolupar símptomes. L’assaig preveu reclutar 1.340 participants a tot el món, compromesos a seguir el tractament durant 5 i 8 anys.\nGeneration S2 va començar als Estats Units a l’agost del 2017, i ha arribat a Europa també a través del BBRC. L’estudi avaluarà els efectes i la seguretat d’un fàrmac (CNP520) en la cognició i l’estatus clínic global en persones a risc de manifestar símptomes clínics de la malaltia d’Alzheimer segons la seva edat, predisposició genètica i càrrega de proteïna amiloide al cervell. L’assaig es portarà a terme en aproximadament 2.000 persones d’arreu del món, compromeses a prendre el tractament entre 5 i 7 anys.\nLa companyia farmacèutica Janssen està darrere de l’assaig EARLY, que va començar l’any 2015. El seu objectiu és avaluar l’eficàcia d’un fàrmac (JNJ-54861911) per endarrerir l’inici del deteriorament cognitiu en persones amb una càrrega molt elevada de proteïna amiloide al cervell. L’estudi preveu reclutar 1.650 participants d’arreu del món, que hauran de seguir el tractament durant 4 anys i mig.\nEPAD: un innovador assaig adaptatiu\nEl consorci europeu EPAD es troba actualment reclutant persones per ampliar el coneixement sobre la fase preclínica de l’Alzheimer i poder realitzar un assaig clínic adaptatiu en els propers mesos. Aquest assaig provarà alhora diferents branques de tractament, i permetrà retirar ràpidament els fàrmacs que no mostrin resultats positius, així com introduir-ne de nous. A l’assaig hi participaran 1.500 persones d’arreu d’Europa. EPAD està finançat amb la subvenció nº 115736 de la Innovative Medicines Initiative, que és una iniciativa conjunta del programa de recerca i innovació de la Comissió Europea Horizon 2020 i de la Federació Europea d’Indústries i Associacions Farmacèutiques (EFPIA).\nVeure més informació de l'estudi aquí.


Investigadors del Clínic-IDIBAPS estudien els canvis a nivell cerebral provocats pel virus de l'hepatitis C - Notícies - IDIBAPS\nInvestigadors del Clínic-IDIBAPS estudien els canvis a nivell cerebral provo[...]\nDijous, 20 de de desembre de 2018\nInvestigadors del Clínic-IDIBAPS estudien els canvis a nivell cerebral provocats pel virus de l'hepatitis C\nInvestigadors de l'Hospital Clínic-IDIBAPS desenvolupen un projecte col·laboratiu de dos anys de durada entre la Unitat d'Hepatitis Víriques i el Servei de Psiquiatria i Psicologia de l'hospital. L'objectiu és avaluar els canvis a nivell del sistema nerviós central en pacients infectats pel virus de l'hepatitis C que reben tractament antiviral.\nL'estudi el coordinen la Dra. Zoe Mariño, hepatòloga de l'Hospital Clínic i investigadora del grup d'Hepatitis Víriques de l'IDIBAPS i CIBEREHD, liderat pel Dr. Xavier Forns, i la Dra. Rocío Martín-Santos, Consultora Sènior del Servei de Psiquiatria i Psicologia i investigadora de l'IDIBAPS i CIBERSAM.\nEl virus de l'hepatitis C (VHC) afecta sobretot al fetge i és una de les principals causes de malaltia hepàtica en el nostre medi. "Tot i això, la infecció crònica per VHC s'ha d'entendre com una malaltia sistèmica, ja que té efectes també fora del fetge", explica la Dra. Zoe Mariño.\nFora del fetge, una de les principals afectacions es produeix a nivell del sistema nerviós central (SNC). Es creu que el VHC podria tenir un efecte directe sobre el SNC promovent l'alliberament de radicals lliures i citoquines proinflamatòries, molècules que activarien processos de neuroinflamació. Aquests mecanismes podrien ser la base dels símptomes depressius i cognitius descrits en aquests pacients. "De fet, prop de la meitat dels pacients amb infecció crònica per VHC poden patir trastorns neuropsiquiàtrics i alteracions cognitives al llarg de la seva vida, i fins a un 20-30% d'ells presenten un trastorn depressiu major, el que suposa una prevalença molt superior a l'observada en la població general (5-10%) ", explica la Dra. Rocío Martín-Santos.\nEls estudis realitzats mitjançant neuroimatge (ressonància magnètica cerebral) en pacients amb VHC són escassos, però també suggereixen la presència de canvis metabòlics i de connectivitat cerebral similars als observats en estudis de pacients amb trastorn depressiu major.\nFins el 2014, el tractament antiviral del VHC incloïa l'interferó, una molècula immunomoduladora amb efectes adversos especialment en l'esfera neuropsiquiàtrica (irritabilitat i trastorns depressius) i contraindicada en pacients amb una malaltia psiquiàtrica greu. En els últims anys, el desenvolupament dels fàrmacs d'acció directa contra el VHC ha permès realitzar el tractament antiviral amb excel·lents taxes de resposta virològica (curació) en tots els pacients i sense efectes adversos sobre el SNC. "Aquest nou escenari de tractament permet avaluar en profunditat aspectes de l'esfera neuropsiquiàtrica relacionats amb el VHC, així com la potencial reversibilitat d'aquestes troballes després de la curació del virus", explica Zoe Mariño.\nEn el nou estudi s'inclouran persones de menys de 50 anys amb hepatitis C sense malaltia psiquiàtrica, consum de psicofàrmacs o drogues. S'avaluarà l'efecte del VHC sobre el SNC mitjançant examen neuropsicològic, ressonància magnètica cerebral i marcadors inflamatoris abans i després del tractament antiviral, tant a curt com a llarg termini. "Així, podran evidenciar els potencials canvis relacionats amb l'eliminació del virus. Aquest estudi pretén donar resposta a aspectes encara no ben definits de l'afectació del SNC pel VHC ", conclou la Dra. Mariño.\nAquest projecte, que porta per títol "Brain Metabolic and functional connectivity Dysfunction in patients with chronic hepatitis C and reversibility after viral Eradication with direct acting antivirals", va rebre finançament a través de la 5a Convocatòria de Beques Gilead Sciences (GILEAD) per a la Recerca en VIH, Hepatitis i Hemato-oncologia.


Cayetana perd, Inés aposta - Diari de Girona\nEl nostre món és el món - Juan Tapia\nCayetana perd, Inés aposta\nHi ha dues dretes: una vol liquidar Sánchez; i l'altra, ajudar-lo a aprovar els pressupostos... i condicionar-lo\nCayetana perd, Inés aposta Diari de Girona\nL'inici de curs -no només als col·legis- serà complicat. Les últimes dades indiquen que, Malta a part, Espanya és l'únic país europeu en el qual en les dues últimes setmanes s'ha assolit la ràtio de 145 nous casos de coronavirus per 100.000 habitants enfront dels 51 de França i els 21 de Gran Bretanya. I en algunes zones de Madrid s'arriba als 400. Per això, Fernando Simón va advertir dijous que les coses no anaven bé i Pedro Sánchez va anticipar divendres el seu retorn a Madrid.\nPerò, a part del coronavirus i de la famosa Corinna, que està sacsejant la família reial, dues dones, Cayetana Álvarez de Toledo i Inés Arrimadas, han revelat aquesta setmana els reptes de la tardor. Després d'unes explosives declaracions a El País, Cayetana va ser cessada dilluns per Pablo Casado com a portaveu parlamentària d'el PP.\nEl cessament li ha anat bé a l'esquerra -Cayetana era martell d'heretges- i a la majoria de PP. Sembla, doncs, que l'eclipsi cayetà rebaixarà una mica la crispació política. Aquí hi ha les afirmacions de Casado: «Hem d'evitar l'error fatal de pensar que per defensar les conviccions cal cavar trinxeres i utilitzar les paraules com punys... el PP no té vocació de minoria indomable, sinó de majoria imbatible».\nSobre Cayetana. Defensa la seva preuada llibertat enfront del sistema. D'acord. Però la llibertat no és que la portaveu parlamentària, de facto el segon dirigent del partit davant l'opinió, digui públicament que la sortida de Joan Carles I d'Espanya és desencertada -per molta raó que tinguem- contradient el cap del partit. Això és actuar com si el primer partit de l'oposició hauria de ser l'exèrcit de Pancho Villa.\nO creure's investida per un poder sobrenatural per dirigir la dreta espanyola. Tampoc és lògic proposar un govern d'unió constitucionalista exigint, d'entrada, apartar el líder constitucionalista amb més vots. És clar, per a ella Sánchez no és constitucionalista. Algú em diu: Cayetana era una bona columnista en un diari conservador, però fer-la portaveu del segon partit espanyol va ser un disbarat.\nCayetana és directiva de la fundació d'Aznar. Ara, la seva funció és assumida entre Cuca Gamarra, supervivent de Rajoy i Soraya, que farà de portaveu parlamentària i el nou càrrec de portaveu del partit de l'alcalde de Madrid, Martínez Almeida, un estel ascendent. Potser perquè Madrid és Madrid i Isabel Diaz Ayuso no dona.\nEstarem davant un PP més moderat? Sí, encara que paraules passades de Casado semblaven cavar trinxeres. El que és segur: el PP serà més casadista i més fidel a l'aparell del secretari general, Rafael Diaz Egea, el guanyador de la crisi.\nPerò Casado ja ha advertit que el PP no es mourà. Aposta que el possible rebuig dels pressupostos liquidi el Govern. La seva estratègia passa per fer caure Sánchez i guanyar les noves eleccions.\nO per fer que el PSOE el faci dimitir com en el 2016. Sembla un esquema aventurat i que passa per una convulsió i grans incerteses per a la vida política i econòmica. Casado no opta per guanyar credibilitat i prestigi ajudant amb la seva força a superar la crisi.\nPerò a la dreta hi ha una altra opció, la d'Inés Arrimadas, que divendres va declarar a El Mundo que els pressupostos (els que enviï Sánchez) «han de sortir perquè són necessaris perquè Espanya rebi els 140.000 milions del pla de recuperació europeu». Compte! Arrimadas no vol fer de Cs un soci de Govern. Critica que Sánchez es dediqui més a reduir ajudes a l'escola concertada que a preparar els col·legis per a la tardor i rebla que «tant millor com els pressupostos deixin més insatisfet a Esglésies».\nEstem davant de dues dretes. Una, la del PP, creu que el que és urgent és fer caure el Govern. Una altra, la de Cs, aposta perquè hi hagi pressupostos i condicionar Sánchez el més possible. Una, creu que sempre (o gairebé) li toca governar per dret natural i aposta per matar Sánchez com ja van fer abans amb Felipe i Zapatero. Una altra, més de centredreta, ha pres nota de la catàstrofe de Rivera i que el PSOE va guanyar les eleccions sense majoria (fins i tot sumant a Podem). I aquí veu la seva gran oportunitat.\nSánchez intueix que, amb ERC a la defensiva enfront de Puigdemont davant les eleccions catalanes, no hi haurà majoria d'esquerres possible. I que els deu escons de Cs li poden salvar la vida.\nCom abans els de l'antiga minoria catalana van salvar a Suarez, Felipe, Aznar i Zapatero. És l'alternativa menys traumàtica. Encara gens fàcil. Exigeix ??superar dogmes i creences. També molts tòpics.


Informació de la Ribera: INAUGURACIÓ D’UN FRACÀS. DISSABTE DIA DE MERCAT: 4 COTXES A LES 12:45.\nINAUGURACIÓ D’UN FRACÀS. DISSABTE DIA DE MERCAT: 4 COTXES A LES 12:45.\nEl dia de hui passarà a la història per haver-se consumat i inaugurat un desgavell econòmic i social. El que s’ha inaugurat hui en realitat no és un pàrquing públic, perquè el públic no l’utilitza.\nMés Algemesí ha emés una nota de premsa en la qual assegura que el que s’ha inaugurat és un pàrquing desert que el poble no demanava. Per molt que el propi Alcalde i la Consellera hagem remarcat que es tracta d’un pàrquing que està ubicat en un punt estratègic, el ben cert és que el nivell d’utilització en aquesta primera setmana de pagament és irrisori i demostra la inutilitat de la inversió.\nAbans de començar l’acte, a les 13 hores ,hi havia 20 cotxes en tot el pàrquing, menys d’un 10% de la seua capacitat un dia laboral. MÉS ALGEMESÍ ha estat comprovant en diversos moments els nivells d’ocupació. Aquest matí, a les 11.45 estaven aparcats 10 cotxes en tot el pàrquing. Ahir per la vesprada la situació era encara més dramàtica. Ahir a les 18:20 hi havia 2 cotxes, un en cada planta, o el que és el mateix l’ocupació del pàrquing era de l’1%! El 99% de places estaven buides. “Afortunadament” a les 19 hores es duplicà l’ocupació: el pàrquing estava ocupat per 4 cotxes, és a dir el 98% de les places es trobaven buides. A les 21 hores tornà a baixar l’ocupació a 2 cotxes.\ninauguració del pàrquing del Mercat\nEl més cridaner, però, és que ni el dissabte, que és dia de mercat ambulat les xifres són diferents. El passat dissabte 12 de gener tres membres de MÉS ALGEMESÍ visitàrem el pàrquing a les 12:45. El ben cert és que ens esperàvem un nivell d’ocupació acceptable, però ens quedàrem bocabadats al comprovar que la primera planta estava buida, 0 cotxes, i que en la segona sols hi havia 4 cotxes (veieu ací el vídeo que gravàrem) I això que se’ns havia assegurat que els dissabtes s’ompliria! Aquestes xifres d’infrautilització demostren que no existien raons objectives per construir un pàrquing d’aquestes dimensions. El ciutadans d’Algemesí no el necessitaven i no el necessiten. Aquesta és la història d’un fracàs anunciat i de un dels malbarataments de diners públics que ens ha conduït a la crisi en la qual estem.\nEl discursos del Sr Alcalde i de la Consellera han estat uns discursos fantasiosos i patètics. Escoltar a una Consellera realitzant una proclama en favor de l’obra publica inaugurant una obra totalment infrautilitzada i sense realitzar cap tipus d’autocrítica per la política seguida ha estat deplorable. Certament una situació tan esperpèntica sols és superada per l’atreviment d’inaugurar un aeroport sense avions que se’ns diu servirà per passejar. El Sr Alcalde i la Sr Consellera, inaugurant un pàrquing de 216 places amb 20 ocupades el que deurien és haver demanat disculpes per haver malgastat els diners i no haver-los invertit en coses més útil per a la ciutadania\nPerò no sols el poble els ha donat l’esquena, sinó que fins i tot els propis afiliats ho ha fent. Afiliats del PP escandalitzats per l’atreviment, han explicat en el mur de la pàgina algemesi.info que han rebut un SMS indicant-los que acudiren a l’acte en cotxe per omplir el pàrquing. Per altra banda MÉS ALGEMESÍ ha pogut constatar que aquesta consigna també s’ha donat per telèfon a jubilats afins al PP. Resultat deplorable que un partit en el govern intente emmascarar la realitat, no s’atrevisca a afrontar-la en la seua cruesa i intente enganyar a la ciutadania aparentant una cosa que no és. El fracàs del pàrquing i de la convocatòria ha estat tal que, il·lògicament, l’acte de inauguració del pàrquing no s’ha celebrat baix, sinó dalt i sols s’ha realitzat una ràpida visita a les dues plantes, sense detenir-se a visitar-les. Es tractava d’ocultar la realitat.\nMÉS ALGEMESÍ ja fa temps que ve reclamant de l’Equip de Govern honestedat i valentia política per tal de reconèixer el fracàs del pàrquing. No oblidem que aquest pàrquing ens costarà molt més de 100.000€ de mantenir obert. Demance doncs aquest exercici d’honestedat i que es revise immediatament l’actual model de gestió del pàrquing per tal que no ens conste més diners del que ja ens ha costat. Ha afirmat Josep Bermúdez, Portaveu del grup municipal MÉS ALGEMESÍ


Palau dels Borja - L'Enciclopèdia, la wikipedia lliure en valencià\nEntrada principal al Palau dels Borja\nEl Palau de Benicarló o Palau dels Borja és la sèu oficial de les Corts Valencianes, situat en el núcleu antic de la ciutat de Valéncia. Se tracta d'un edifici del gòtic civil, construït a finals del sigle XV per a la residència de la família Borja, ducs de Gandia. Se va construir sobre un edifici anterior, a on estigué l'Escola d'Art i Gramàtica de Valéncia des de l'any 1408.\nHistòria de l'edifici[editar]\nEl Palau ha estat sempre vinculat en la casa ducal de Gandia des de molt antic, en l'any 1321 l'infant Pere d'Aragó, pare del primer duc, rebia en herència diversos bens de l'almirant Bernat de Sarrià entre els quals hi havia "la seua casa en la ciutat de Valéncia en la parròquia de Sant Llorenç". Esta casa podia haver tengut com a veïna la propietat de Pere de Vilaragut, que va ser adquirida (en el seu pati i horts) pel Consell Municipal en l'any 1411 per a instalar les escoles de la ciutat. Esta propietat (una agrupació de chicotetes vivendes entorn a un pati) davant de l'iglésia de Sant Llorenç ocupava part del solar del que seria l'actual Palau.\nDes de la seua creació, en l'any 1399, el Ducat de Gandia pertanyia a la casa real, fins que en 1484 Ferran el Catòlic el va vendre a Pere Lluís Borja. Esta venda incloïa el castell de Bairén, la ciutat de Gandia i clar, la residència dels ducs en Valéncia en la parròquia de Sant Llorenç. Pere Lluís de Borja, senyor de Llombai i fill natural d'Aleixandre VI, va afegir en 1484 i 1485 ad esta propietat atres cases a fi de conseguir un solar més gran, destinat a la construcció d'un gran palau. Però la seua mort en Itàlia en l'any 1488, més la del seu hereu i germà Joan Borja en 1497, feu que el proyecte de la construcció del palau recaiguera sobre Joan Borja i Enríquez (1493-1543), tercer duc Borja de Gandia.\nEn l'any 1494 encara estava per acabar, segons el viager alemà Jeroni Münzer que al seu pas per Valéncia escrigué: "Valéncia té moltes atres magnífiques cases, com la del fill del pontífex actual, Aleixandre VI, no acabada encara".\nEl Palau no va quedar conclòs fins a l'any 1520, quan se celebrà en una inauguració en un gran banquet, en un cost superior als 40.000 (segons Gaspar Escolano).\nA finals del sigle XVI, el ducat de Gandia es va vincular al comtat d'Oliva, en el sigle XVIII, extinta la llínea masculina, el ducat va passar a la casa dels comtes-ducs de Benavente en la persona de Francesc Pimentel i Borja (XIII duc de Gandia). En l'any 1771, en el matrimoni de la duquesa heretera va passar a la casa d'Osuna. Els seus propietaris varen anar abandonant el palau, tenien major interés en atres propietats nobiliàries i quasi mai estaven en la ciutat. És en esta época (1768-1774) quan el palau s'utilisa per a la representació d'òperes de companyies italianes itinerants (com la del bolonyés Luigi Marescalchi) i també balls de gala. Per estes funcions se construí un teatre en llonges i pati en la Sala Gran, obra de l'arquitecte i pintor Filippo Fontana, autor també del Teatre Principal.\nLa Corona, davant del desinterés dels propietaris, intentà comprar-lo en l'any 1799 per establir-hi la sèu de Capitania General, pero al final s'instalaria en el Palau del Real.\nQuasi mig sigle despuix, en l'any 1846, Mariano Téllez de Girón, duc d'Osuna ven el palau a l'industrial Francesc Pujals i Santaló, provinent d'una família catalana establida en Valéncia cap a 1830, per 11.000 lliures valencianes. Davant la ruïna de l'edifici l'Acadèmia de Sant Carles aprova el proyecte del nou propietari (elaborat per l'arquitecte Salvador Monmeneu en l'any 1846), de convertir-lo en fàbrica de filatures i teixits de seda.\nEsta remodelació del palau en fàbrica va tindre lloc en un moment difícil per a l'indústria sedera valenciana, per això implicà una inversió elevada en les màquines més modernes de l'época. Per la seua envergadura apareixerà en les guies de la ciutat de Vicent Boix (1862) i Constantí Llombart (1887). Francesc Pujals participaria en diverses societats de crèdit i seria un dels principals contribuents del sector financer de la ciutat durant anys.\nPujals construirà una capella per a la residència familiar, en la zona que recau als jardins, allí es colocaran dos làpides commemoratives, una per a sa filla morta jove (1838-1856), sos pares i la seua dona. En l'any 1859 mor, i en absència d'hereus masculins per a continuar el negoci es constituirà la firma Viuda de Pujals y Compañía, gestionada per Joan Fontanals i Nascio. Este havia naixcut en l'Havana i s'encarregava dels negocis dels Pujals, en l'any 1860 es casà en Assumpció Pujals i Perellada. Ad esta última en la mort de germans i parents li pertocarà l'herència, que incloïa el palau (1884).\nÉs l'época de la crisis definitiva del sector valencià de la seda, per este motiu se decidix desmantellar la fàbrica i refer el palau de la manera més luxosa possible. Esta remodelació va ser eixecutada per Lluís Ferreres (1852-1926) o per Joaquim Maria Arnau Miramón. Esta reforma es realisà a mitan dels anys huitanta, abans de la mort en 1890 de Joan Fontanals.\nPalau dels Borja, sèu de les Corts.\nEl desig d'un títul nobiliari per part de la família es farà realitat en el casament de Maria Rosa Fontanals Pujals en el comte italià Arnaldo Sizzo-Norris, encara que no tindran descendència. L'atra filla, Emília, casada en 1898 en l'ingenier Joan Pérez de Sanmillán i Miquel, serà qui impulsarà noves obres d'embelliment de l'edifici.\nPocs anys despuix, en l'any 1905, els arriba l'ennobliment ad esta parella de la mà d'Alfons XIII en recompensa per la construcció del port de Benicarló; Joan Pérez de Sanmillán ara és Marqués de Benicarló, nom que prendrà l'edifici. L'animada vida social del palau arriba al zenit en les visites reals d'Alfons XIII, una en l'any 1917 per la concessió del títul de gentilhome al marqués, i una atre en 1923 per la coronació de la Verge dels Desamparats.\nLa guerra civil afectà directament a la casa, el marqués va morir tràgicament i en l'any 1937 estajaria la seu del Govern de la República.\nAcabada la guerra el palau va tornar a Guillem Pérez de Sanmillán i Fontanals, II marqués de Benicarló. Este efectuà algunes reparacions, i hi va hostajar al dictador Franco durant les seues visites a Valéncia.\nEn l'any 1973 el palau va ser venut a l'Estat, que tenia l'intenció d'instalar la Jefatura Provincial del Movimiento Nacional. Se preparà el proyecte de reforma (de Vicent Valls Abad i Joaquim García Sanz), pero quasi no s'hi varen fer obres.\nEn l'arribada de la "Transició" s'obri un periodo d'incertea sobre el destí de l'edifici. En l'any 1977 se pensa en instalar els servicis tècnics del Govern Civil. Pero en l'arribada del Consell del País Valencià, el govern pre-autonòmic, s'utilisà com a sèu de la presidència, i més tart com a sèu de diverses conselleries. Per fi, en l'any 1983 se planteja al Ministeri de l'Interior la cessió de l'edifici per estajar la futura sèu de les Corts Valencianes. El mateix any s'inicien obres d'adaptació dirigides per Carlos Salvadores, en 1988 se'ls encarregà als arquitectes Manuel Portaceli i Carles Salvadores la remodelació general de l'edifici, en la construcció de l'hemicicle i atres dependències. El 29 de setembre de 1990 s'inaugurà la primera fase (l'hemicicle i espais anexos). Des de 1992 fins a l'any 1994 s'efectuà la segona fase que afectava a la part principal del palau (la intervenció ha recuperat la seua factura gòtica, respectant elements del sigle XIX), aixina com l'escala modernista i es varen restaurar les pintures de Ignacio Pinazo que actualment decoren la Sala dels Pinazo.\nFinalment el conjunt d'edificis (entre els quals s'inclou el Palau de Benicarló) que formen la seu de les Corts Valencianes, és inaugurat el 17 de novembre de 1994.\nEst artícul fon creat a partir de la traducció de l'artícul es.wikipedia.org/wiki/Palacio_de_los_Borja_(Valencia) de la Wikipedia en espanyol, baix llicència Creative Commons-BY-SA.\nObtingut de «http://www.lenciclopedia.org/index.php?title=Palau_dels_Borja&oldid=144017»\nEsta pàgina fon modificada l'última volta el 25 dec 2018 a les 18:27.


la finestra vermella: de desembre 2009\nSense alè (A bout de soufflé)\nLa primera cosa que va fer en escapar-se de la clínica psiquiàtrica, va ser robar un Ford Mondeo per anar a veure el seu millor amic.\nLa policia va tardar una setmana en trobar-lo.\nQuan va arribar el dia del judici, el jove es va negar a comparèixer davant la presidenta del tribunal, i en el seu lloc li va fer arribar la següent nota:\n“No tenc res a dir-vos ni res a escoltar de la vostra part”.\nCorres Camí de Maó amunt, el sol dins els ulls, perseguit per les runes de totes les cases que un dia vas habitar. No t’atures ni per a recuperar l’alè, perquè si ho fas les runes t’esclafaran i tu moriràs. Escrit està.\nCorres, i a mesura que corres sents tot el pes del teu cos a les soles de les sabates, calcigant l’asfalt del carrer desert. Tu-Pa TuTu-Pa, les temples et bateguen al ritme de les pulsacions creixents del teu cor. Tu-Pa TuTu-Pa, les pulsacions el cor a 130p/m s’acceleren progressivament, i ara són un ritme de bateria punk a l’alçada del primer xacra.\nSents l’alè irrefrenable de la destrucció al teu clatell. L’olor del bigam podrit, l’olor de terra de cova, l’olor de la pòlvora, i no pots deixar de córrer perquè les runes que et persegueixen han près la dimensió d’una maregassa de pols que ja inunda tot el carrer fins a l’alçada de la segona planta.\nLes cases que un dia vas habitar han caigut totes, una darrera l’altra. La del Camí de Maó, enderrocada per l’Ajuntament en obrir un vial entre la Ronda Nord i la Ronda Sud; la del carrer Benejam s’ha desplomat de matinada, afortunadament sense causar ferits; l’Hort de Ses Taronges i els esperits que l’habitaven s’han vist afectats per un pla de remodelació urbanística i poc després ha sigut enderrocat.\nPerquè els teus somnis mostren sempre imatges massa solitàries, ets tu el que corres sol, davant d’un tsunami de runes que malda per esclafar-te davall el seu pès. Ets tu qui es menja tota la pols de l’aire, a tu qui et va la pols dins els ulls i dins els pulmons. Només a tu, perquè les cases que un dia vas habitar s’han convertit en un gran núvol de pols i tu t’has convertit en un fugitiu.\nI no sé què és el que tu penses; tal vegada creguis que això sigui la crida del diable o la crida de la pàtria o d’algú que reclama el teu sentiment de pertinença. Però el més probable és que no pensis res de tot això, ja que sembles tant concentrat en seguir corrents.\nSaps que jo podria fer alguna cosa per ajudar-te, però també saps que no ho faré. O és que encara no ho saps? Cauran totes les cases que un dia vas habitar i tu moriràs esclafat davall les runes. Escrit està.\nApunt per a un diàleg zen\nCaminant pel carrer, em vaig trobar una al·lota a qui feia temps que no veia. Em va explicar, encara un poc assustada, que el fals sostre de la seva habitació s’havia desplomat damunt el llit, però que per sort no es trobava a casa en el moment del succés.\nDues setmanes més tard, me la vaig tornar a trobar a la terrassa d’un bar.\n–Què llegeixes? -va dir ella.\n–Ahir es va morir l’home més vell del món -li vaig dir.\n–Qui, aquell que vivia a Migjorn?\n–Però si aquell home esteia saníssim! Quants anys tenia?\n–Cent catorze, o cent setze.\n–Vaja –va dir ella-, i de què es va morir?


Laia Balasch Solé | dimecres, 30 de juliol del 2014, a les 15.30\nRes no s'ha mogut d'on era pel que fa a la consulta. Tot i el clima de diàleg obert que Artur Mas ha insistit a remarcar, Mariano Rajoy li ha reiterat un cop més que la consulta no es pot fer perquè és il·legal. El president espanyol també ha advertit Mas que la inestabilitat política pot posar en risc la recuperació econòmica. El president català li ha respost que la seva intenció continua sent tirar endavant amb el referèndum del 9 de novembre, a l'empar de la llei catalana. ARTUR MAS, president de la Generalitat "Estem decidits a tirar endavant la consulta. Tenim la base i la majoria social i tenim la base i la majoria política. // Ara què falta, doncs ens falta que hi hagi aquest acord amb l'Estat per poder-ho fer de manera absolutament legal. Si no hi ha acord també ho farem de manera de legal. // El que no hi ha és cap oferta de l'Estat, cap iniciativa pròpia per resoldre el conflicte polític que hi ha entre Catalunya i la resta de l'Estat. D'això se'n parla molt, jo avui no sabia si em trobaria alguna proposta o no, i no n'hi ha cap. " Tot i que Rajoy no li ha explicitat, Mas intueix que el Govern espanyol impugnarà la consulta al Tribunal Constitucional. Sobre què passarà en aquell moment, silenci absolut. "No hi ha un pla B, un pla C, un pla D... No hi és tot això. Hi ha un pla que és votar, a les urnes en democràcia. I aquest pla té fases. I una fase principalíssima és el 9 de novembre" Però durant la reunió també s'han tractat altres temes que no són la consulta. Artur Mas ha lliurat al president espanyol un dossier amb 23 propostes que es podrien resoldre fàcilment, per exemple, en matèria d'infraestructures. "Per exemple, la llançadora entre Sants i la Terminal 1 de l'aeroport. Això és fonamental i això es pot fer sense posar ni un sol euro públic, amb concessió privada, perquè es rendible..." Precisament, pel que fa al finançament sí que sembla que s'ha produït algun moviment. Mariano Rajoy li ha avançat que l'executiu espanyol té previst perdonar a les comunitats part dels interessos del fons de liquiditat autonòmic. La compareixença de Mas des de la seu de la Generalitat a Madrid s'ha vist interrompuda durant uns instants per uns crits espanyolistes que arribaven de l'exterior.\nArtur Mas: “No hi ha un pla B”\nEn una roda de premsa a la Delegació del Govern de la Generalitat a Madrid, el cap de l’executiu català ha afirmat que la consulta té una base democràtica, així com una majoria social i política per fer-la, que s’ha expressat al carrer i a les urnes. En aquest sentit, Mas ha afirmat que la consulta es farà “d’acord amb els marcs legals que hi pugui haver en un futur”, tot i que no hi hagi acord amb l’Estat, “a la britànica”.\nAmb un to crític, Mas ha lamentat que Rajoy no hagi fet “cap proposta alternativa” al respecte i que, en el cas que hi hagi una tercera via, aquesta l’ha de proposar l’Estat. Tot i les posicions distants, el president de la Generalitat ha volgut remarcar que “hi ha un clima de diàleg obert” entre els executius i ha dit que “els problemes de legalitat es poden superar amb voluntat política”.\nRespecte a la possibilitat que el Tribunal Constitucional no aprovi la celebració de la consulta, Artur Mas ha dit que, si succeeix, “entrarem en una altra fase”, que potser serà l’última del procés. Però ha volgut remarcar que “no hi ha un pla B” sinó un pla A, que és votar, i que té diferents etapes. Mas ha explicat que el país es troba en una fase “fonamental”, que és la consulta del 9 de novembre, i es posarà “tota la carn a la graella” per fer-la.\nAcords en altres matèries\nEn la trobada entre Mas i Rajoy a La Moncloa, que ha tingut una durada de dues hores i quart, també s’ha parlat sobre serveis públics, sanitat o els deutes de l’Estat amb Catalunya, sobre la base d‘un document que Mas ha entregat al cap de l’executiu sobre 23 temes diversos. En aquest context Mas ha dit que tot i mantenir posicions radicalment oposades amb Rajoy respecte a la consulta, s’ha de procurar que aquest distanciament “no ho trenqui tot”, perquè tot i això, es poden tancar acords en altres matèries i és essencial, ha dit, “mantenir el clima de diàleg obert”.\nLa cita arriba després que l’expresident de la Generalitat Jordi Pujol fes públic que tenia diners d’una herència a Suïssa sense regularitzar i l’endemà de la reunió de Rajoy amb el nou líder del PSOE, Pedro Sánchez. Una trobada en què els dos líders van coincidir que el referèndum sobre la sobirania de Catalunya era “il·legal“.\nLa darrera trobada pública entre govern català i executiu espanyol va tenir lloc el setembre de 2012 per tractar el pacte fiscal i va acabar sense acord.\nEl president del Govern espanyol no només s’ha reafirmat pel que fa a la negativa de la celebració de la consulta, sinó que ha advertit dels “riscos” que aquesta pot generar en la recuperació de l’economia. Tot i la negativa sobre la consulta, Mariano Rajoy ha explicat a Mas que té intenció de col·laborar amb la Generalitat de forma “franca i lleial”. Pel que fa al document de 23 temes que el president de la Generalitat ha entregat al cap de l’executiu espanyol, Rajoy s’ha compromès a estudiar-lo “amb ànim constructiu”.\n— Artur Mas — consulta 9-N — Mariano Rajoy — política catalana


Comunidad Valenciana archivos - Pàgina 3 de 192 - Noticias CAMP DE TURIA\nLoriguilla està hui dilluns, 17 de gener, d’enhorabona perquè, després de molt d’esforç, per fi han donat principi les obres d’ampliació i reforma del centre de Salut. L’import total al qual ascendeix el projecte és de 211.000 euros. El nou Centre de Salut comptarà amb el doble de capacitat, amb una sala d’espera amb capacitat per…\n17 gener, 2022 Deja un comentarioCamp de Túria, Comunidad Valenciana, inicio, LoriguillaBy c.sorli\nLa Jove Orquestra de la Generalitat Valenciana ha convocat les proves de selecció per a un total de 38 places, distribuïdes en deu especialitats instrumentals: flauta, oboé, trompa, tuba, arpa, piano, violí, viola, violoncel i contrabaix. El procés selectiu té com a objectiu triar els joves instrumentistes per a participar en les Trobades de la…\n15 gener, 2022 Deja un comentarioBenaguasil, Camp de Túria, Comunidad Valenciana, inicioBy c.sorli\nLa Conselleria d’Agricultura, Desenvolupament Rural, Emergència Climàtica i Transició Ecològica ha convocat, per a l’exercici 2022, les ajudes per al foment de la innovació tecnològica a través de finques o explotacions col·laboradores. La convocatòria pot consultar-se en el següent enllaç del Diari Oficial de la Generalitat Valenciana: consultar ací. Aquesta línia d’ajudes, que és finançada al 100%…\nL’Ajuntament de Benaguasil, a través de l’Oficina d’Atenció Ciutadana (OAC) ha gestionat durant el 2021 un total de 10.465 tràmits administratius, dels quals 1.367 s’han realitzat de manera telemàtica. Les gestions que concentren el major nombre d’assumptes rebuts de la ciutadania són les relacionades amb el padró municipal, la signatura digital, canvis de domicili en…\nIberdrola anuncia talls de llum en els termes municipals de Bétera i Llíria per al dilluns 17 de gener\nIberdrola ha anunciat talls de llum, entre el dissabte 15 de gener i el divendres 21 de gener de 2022, en nombrosos municipis de la Comunitat Valenciana. Així s’ha publicat en alguns mitjans de comunicació, com Las Províncias. Entre els afectats està el terme municipal de Bétera i el de Llíria. Els talls de llum a Bétera es produirien de 08.00 a 10.00 hores,…\n15 gener, 2022 Deja un comentarioBétera, Comunidad Valenciana, LlíriaBy c.sorli\nContinuen incrementat-se els casos de Covid-19 als municipis de la comarca del Camp de Túria\nOferim les dades actualitzades de la Generalitat Valenciana de Covid-19 registrades en cada municipi de la comarca del Camp de Túria, a data del dimecres 12 de gener, publicades i emeses hui divendres, 14 de gener. A les dades es pot accedir a través del següent enllaç: http://coronavirus.san.gva.es/es/estadisticas. Benaguasil: 367 casos en els últims 14 dies. En total des de l’inici…\n14 gener, 2022 Deja un comentarioCamp de Túria, Comunidad Valenciana, inicioBy c.sorli


50è aniversari de la Penya Barcelonista d’Olesa - FC Barcelona\nHomePenyesNotícies50è aniversari de la Penya Barcelonista d’Olesa\n50è aniversari de la Penya Barcelonista d’Olesa\nWWW.FCBARCELONA.CAT - 08/06/2013 | 00:00\nLa Penya Barcelonista d’Olesa de Montserrat celebra el seu 50è aniversari amb la presència del vicepresident del club, Jordi Cardonder\nCardoner, en el moment de l'entrega del lingot\nLa Penya Barcelonista d’Olesa acaba de celebrar el seu 50è aniversari. Una data que, òbviament, s’havia de celebrar com cal. En el marc d’una jornada esportiva i lúdica els representants de l’entitat blaugrana, encapçalats pel vicepresident del club Jordi Cardoner, han commemorat aquest mig segle d’existència amb els penyistes olesans.\n50 anys d’història barcelonista\nOlesa de Montserrat ha viscut una jornada 100% culer amb la celebració del 50è aniversari de la seva Penya Barcelonista. La festa, celebrada a les instal·lacions esportives municipals d’Olesa, ha comptat amb la presència del vicepresident del club, el Sr. Jordi Cardoner i Casaus.\nA la jornada també hi ha assistit Paco Clos, ex jugador i membre de l’Associació Barça Jugadors del FC Barcelona, Pau Vilanova Vila-Abadal, directiu en Cap de la Comissió Social del club, Antoni Pérez, president de la PB d’Olesa i Vicens Notari, delegat del Consell Consultiu de Penyes del Baix Llobregat, tots ells en representació de l’entitat culer.\nDestacar l’assistència de l’alcalde d’Olesa de Montserrat, Salvador Prat, i el 2n tinent alcalde, Pere Planas, que també han volgut col·laborar en aquesta festa blaugrana\nL’acte ha començat amb un Torneig triangular de Futbol 7 en categoria aleví que han disputat la PB Barcino, la PB d’Olesa i l’aleví D del Barça. Tot seguit, la comitiva encapçalada pel Sr. Cardoner, s’ha dirigit a la Llar Residència Rosa Segura, un centre de disminuïts psíquics de la localitat que pertany a l’Associació Pro Disminuïts Santa Oliva, una entitat privada sense ànim de lucre que busca fomentar i desenvolupar l’atenció integral de les persones amb discapacitat intel·lectual. Allà, residents i comitiva s’han animat a cantar l’himne del Barça de forma espontània.\nA continuació, els assistents s’han dirigit al local de la UEC (Unió Excursionista de Catalunya) d’Olesa on s’ha celebrat el dinar amb un total de 140 penyistes.


L’IBTalks arranca amb una conversa sobre sostenibilitat, territori i turisme de la mà del clúster Balears.t « Bit en primera persona\n« Butlletí ParcBit al dia 20/10/2017\nLa Fundació Bit acompanya empreses i emprenedors al SouthSummit, un dels més importants esdeveniments per a startups a Europa »\nL’IBTalks arranca amb una conversa sobre sostenibilitat, territori i turisme de la mà del clúster Balears.t\nExperts d’empreses com Tirme, Mallorcawifi o Camp Mallorquí han debatut amb una vintena d’assitents sobre els atributs territorials diferencials de Balears\nAquest 5 d’octubre s’ha iniciat el cicle de converses IBTalks organitzat pel clúster Balears és Turisme, la Direcció General d’Innovació i Recerca i la Fundació Bit i que ha tengut com a fil conductor la contribució als atributs territorials diferencials de Balears.\nUna vintena d’assistents s’han apropat al ParcBit per escoltar els experts ponents i tenir una conversa amb ells. En aquesta ocasió s’ha comptat amb la presència de Rafael Guinea, director de Tirme; Maurio Socías, CEO & Fundador de mallorcawifi.com i Antonio Garcias, president de Camp Mallorquí. La conversa ha estat moderada per Lluis del Olmo, president del clúster Balears.t.\nEls intervinents han parlat de desenvolupament sostenible i com aquest pot ajudar a diversificar l’economia, millorar l’ocupació i a trobar un equilibri entre territori i activitat econòmica. S’han llançat preguntes com: “Hem de triar entre globalització i proteccionisme?” o “Qui ha d’agafar les regdes d’un futur sostenible?”.\nPrecisament el senyor Luis del Olmo ha destacat que “no ens imaginam un producte turístic sense el camp i el paisatge”.\nPer la seva part, el director de Tirme, Rafael Guinea, ha remarcat que “allò sostenible i econòmic han d’anar de la mà, de manera que tot allò sostenible ha de generar ocupacio en línia amb una economia circular”.\nLa d’avui és la primera de les quatre sessions que es desenvoluparan al ParcBit durant els mesos d’octubre i novembre i on experts i empreses de la mà dels clústers balears debatran sobre temes d’actualitat com la sostenibilitat del territori, la innovació en tractaments d’aigua, les noves tecnologies i els nous viatgers i la medicina preventiva.\nL’objectiu general d’IBTalks és apropar els clústers i les empreses que els formen a la societat civil i així donar visibilitat a la seva tasca en R+D+i i en transferència del coneixement entre l’àmbit del coneixement i l’àmbit empresarial, des de cada un dels seus àmbits: turisme, TIC, indústria química i biotecnologia.\nEn general, les empreses que formen part dels clústers són empreses que presenten una considerable activitat innovadora i han introduït innovacions en producte durant els darrers 5 anys d’una manera important. Un 76% d’aquestes empreses van afirmar que fan R+D interna i un 24% han contractat altres empreses de Balears per fer R+D. Per altra banda, gran part de les empreses participants que pertanyen a un clúster i al ParcBit ha rebut subvencions per a dur a terme activitats d’R+D+i. La majoria d’aquests ajuts provenen de l’Estat i en una menor mesura de la UE i del Govern autonòmic. Atès el caràcter competitiu de les subvencions estatals i sobretot de la UE, aquest fet\nconfirma el gran capacitat innovadora d’aquestes empreses.


Espai Isidor: Plat típic ben cuinat\ndiumenge, de maig 30\nPlat típic ben cuinat\nEl nom de Mike Newell ha quedat ineludiblement lligat a la comèdia romàntica Cuatro bodas y un funeral, però el cert és que en la seva heterogènia filmografia, el realitzador britànic ha donat nombroses proves que el confirmen com un director versàtil, que se sent còmode amb la narrativa dels gèneres i que no renuncia, dins un cinema comercial molt encotillat, a aportar-hi petits tocs personals. Amb totes les reserves prèvies que genera un producte comercial com és l’adaptació del videojoc Prince of Persia al cinema, cal dir que Newell ha tornat a demostrar una vegada més el seu domini del cinema d’acció i aventura, convertint aquest encàrrec en un correcte i força recomanable entreteniment lliure de pretensions, conscient de les seves pròpies limitacions i apte per a tots els públics. Amb aquest Prince of Persia, Newell fuig de l’estètica metàl·lica de moltes adaptacions de videojocs i la porta cap a un terreny més referencial i emmarcat en la tradició del cinema d’aventures més despreocupat. En la pel·lícula no hi falten personatges que dins l’estereotip tenen la seva personalitat prou definida, diàlegs senzills però enginyosos, una trama més complexa que la successió de proves que acostumen a definir les pel·lícules basades en videojocs i sobretot, efectes especials convincents i domini del ritme. Tots els ingredients ben mesurats per a una recepta que, tot i ser tradicional, ben cuinada pot deixar bon gust al paladar.


Moto Stock representarà el Baix Montseny a les 24 Hores de Catalunya de Motociclisme | NacióBaixMontseny\nper Redacció, 7 de juliol de 2017 a les 12:45 |\nL'equip Moto-Stock, de Sant Celoni, serà l'únic representant del Baix Montseny que correrà les 24 Hores de Catalunya. Pilotant una Kawasaki amb Marc Soler, Jordi Cañizares, Marc Llargués i Jaume Tobias competirà en la categoria SST1 amb l'objectiu de poder acabar la prova.\nLes 24 Hores de Catalunya de Motociclisme pfresentades ahir al Circuit de Barcelona-Catalunya, en un ambient immillorable a la sala Pis Box Member amb alguns dels pilots i equips protagonistes, com el Yamalube Folch Endurance, el Suzuki CatalàAclam o HMRL/MartiMotos. El president del Circuit de Barcelona-Catalunya,Vicenç Aguilera, el president de la Federació Catalana de Motociclisme, Josep Maria Mañé, i el director del Consell Català de l'Esport, Toni Reig, han participat en la presentació d'una prova que arriba enguany a la 23a edició.\n"Les 24 Hores són una cursa màgica, d'amics i competidors a la vegada. La rivalitat és la marca de la casa amb tres dies plens d'emoció", ha destacat Aguilera, que també ha presentat la campanya "La carretera no és el Circuit", que es du a terme conjuntament amb el Servei Català de Trànsit per conscienciar als conductors, tant de motos com de cotxes. "A la carretera no hi pot haver bromes i hem de ser molt curosos", ha ressaltat Aguilera. Adreçant-se als pilots, Aguilera ha posat en valor l'experiència que significa córrer la cursa. "Suareu, patireu, però gaudireu molt".\nImatge de la presentació de les 24 hores Foto: Circuit de Barcelona-Catalunya\nPer la seva banda, el president de la Federació Catalana de Motociclisme, Josep Maria Mañé, i el director del Consell Català de l'Esport, Toni Reig, han agraït al Circuit de Barcelona-Catalunya l'esforç per organitzar aquesta prova. "Hi ha 22 equips catalans, cosa que demostra que la prova té un arrelament a casa nostra", ha destacat Mañé, que també ha agraït la tasca de Folch i Catalàper estar any rere any "al peu del canó". "El més important de la prova és que aglutina molta gent del motociclisme de lleure i això és vital per fomentar la cultura de l'esport, del respecte i de la competició". Reig ha posat en valor la internacionalitat de la prova, amb fins a 31 equips francesos. "Les 24 Hores tenen una salut de ferro i posen Catalunya al món", ha explicat. El director del Consell Català de l'Esport també ha destacat la feina formativa de molts equips. "És una bona prova per molts mecànics".\nImatge de la presentació de les 24 hores Foto: Miquel Rovira\nEls dos caps d'equip que no s'han perdut la presentació han estat Josep Maria Folch i Eduard Català, que han agraït l'organització, un any més, de la prova. "És l'única cursa que faig a l'any", ha destacat Folch, que també ha volgut traspassar la pressió a Català. "Teòricament ha de guanyar ell, és un any d'impàs". Català, que no es vol confiar, ha elogiat Folch i ha comentat que tenen molta confiança amb la moto. "La moto funciona i confiem en la marca". Tot fa pensar que la victòria estarà molt oberta aquest any.\nDemà es disputaran els entrenaments qualificatius i dissabte a les 12h, arrencarà la cursa. Hi haurà una trentena de propostes alternatives per tots els aficionats que s'apropin al Circuit i l'entrada serà gratuïta durant tot el cap de setmana.\nEsports, 24 Hores de Motoclisme, motor, motociclisme, Circuit de Barcelona-Catalunya


Inici > Gran ensurt per l’incendi a l’edifici Encorces, a tocar del Serradells\nDc., 15/01/2020 - 00:00\nPepa Gallego/Fotos: M.S.C./P.G.\nEls bombers van extingir ahir al migdia un incendi a l’edifici Encorcers, a la carretera de la Comella, molt a prop del Serradells. Només es van haver de lamentar danys materials i no n’hi ha haver cap personal, però vistes des de lluny les flames van provocar un gran ensurt perquè evocaven l’incendi que va devastar els Serradells al novembre del 2018.\nEren les 12,09 quan els bombers van rebre l’avís de l’incendi a l’edifici Encorces, on tednen la seu diversos tallers i empreses i que està situat davant del Serradells. La ubicació del foc, vist des de lluny, va despertar l’alerta de la població i també la dels mateixos comunals, que veien el fumeral i recordaven les imatges del centre esportiu de la capital en flames. La primera dotació de bombers, amb el cap de guàrdia al capdavant, va arribar tres minuts més tard de l’avís. En aquella hora, el pla d’autoprotecció de l’edifici ja s’havia activat i havia començat a evacuar-lo el centenar llarg de treballadors que s’hi trobaven en aquella hora. Per sort, el foc només va provocar danys materials molt localitzats a la planxisteria de la planta baixa i a la teulada. L’ambulància SUM en va haver d’atendre alguns treballadors, que van inhalar fum quan intentaven apagar el foc.\nL’origen de l’incendi se situa en aquesta planxisteria de la planta baixa, tot i que la investigació encara ha de determinar el punt exacte. Segons els bombers, es podria haver iniciat en un aparell situat dintre de la cabina de pintura de la planxisteria que serveix tant per l’assecat com per la barreja dels colors. Originat el foc en un d’aquests dos punts, en pocs minuts es va extendre pel tub de la calefacció sis plantes més amunt, fins arribar a la teulada.\nQuan la resta de les altres dotacions dels bombers –quatre en total, amb una dotzena de bombers– van arribar a Enconcers, van poder extingir en 20 minuts. “Hem valorat els danys a una banda i a una altra, s’ha destinat un binomi a la part inferior i un altre a la part superior, i s’ha procedit a l’extinció: ha estat fàcil”, explicava a peu de l’incendi Òscar Llovet, l’oficial cap de guàrdia dels bombers.\nEn total, la intervenció es va allargar una hora, malgrat que en els vint primers minuts ja va ser controlat i estava extingit. Els bombers es van dedicar a controlar que no hi hagués cap resta de foc, i més tard es va procedir a la ventilació de l’edifici. Tot i que pogués semblar perillós, perquè l’incendi es va declarar en un edifici amb tallers de fusteries, serralleria, i planxisteria, Llobet va assegurar que Encorcers és un edifici “bastant segur i sectoritzat i no veia en perill la ràpida extinció del foc perquè està ben compartimentat”.\nFins al lloc dels fets es van desplaçar els cònsols d’Andorra la Vella, Conxita Marsol i David Astrié, així com el conseller Miquel Canturri. Marsol va reconéixer que havia experimentat una commoció quan li van comunicar que hi havia un incendi a la carretera de la Comella: “Ha estat un gran ensurt perquè el tema dels Serradells ens va marcar a tots. De seguida hem trucat al centre esportiu per confirmar que no era allà”.\nURL d'origen: https://www.bondia.ad/societat/gran-ensurt-lincendi-ledifici-encorces-tocar-del-serradells


El MIC i la Íscar Cup marquen la Setmana Santa - FC Barcelona\nHomeFutbolFormatiu MasculíNotíciesEl MIC i la Íscar Cup marquen la Setmana Santa\nEl Benjamí A juga el torneig de LaLiga Promises de la LFP mentre que l’Aleví A, l’Infantil A i el Cadet A disputen el prestigiós torneig de les comarques gironines\nL'Infantil A celebra el títol aconseguit al MIC 2015. / FCB\nAquesta Setmana Santa no es queda cap equip del futbol formatiu amateur a Barcelona. Els 13 equips marxen per jugar diferents tornejos de Setmana Santa. La Íscar Cup LaLiga Promises, amb la participació del Benjamí A, i el torneig MIC 2016, amb la presència de l’Aleví A, l’Infantil A i el Cadet A, marquen un calendari exigent que permetrà calibrar l’estat de forma del futbol base blaugrana. L’Infantil B de Sergi Milà és l’equip que viatja més lluny, a Irlanda, per disputar a Dublín la St. Kevin’s Boys Club.\nAleví A – Infantil A i Cadet A – Torneig MIC 2016\nEl Cadet A de Franc Artiga es va desplaçar ahir cap a Lloret de Mar i aquesta tarda debuta al Torneig MIC 2016 a les 18.00 hores al camp del Sant Feliu de Guíxols contra el EF Sant Feliu. Demà dijous juga contra el Kaptiva Sports Academy, al camp d’Hostalric (11.00), i a les 17.00 hores contra el Bellmare Odawara al camp de Vidreres.\nL’Infantil A de Carles Martínez ja es troba a Platja d’Aro per debutar aquest matí contra el Girona a l’estadi de Montilivi (11.00). Demà, a les 12.00, jugaran contra l’ISL Futbol a Palafrugell i a les 18.00 hores contra el CE Aro al camp de Castell-Platja d’Aro. La final de les categories cadet i infantil serà el proper diumenge. El Barça és l’actual campió de la categoria Infantil després de la seva victòria de l’any passat contra el Reial Madrid per 4-2.\nL’Aleví A, per la seva part, s’allotjarà a L’Estartit i debutarà aquesta tarda a l’Escala contra el Alion SC White (19.00). Demà, a les 13.00, jugarà a Torroella de Montgrí contra el FC Cardedeu i a les 19.00 a Begur contra la Fundació Esportiva Begur. La final del torneig aleví es disputa el dissabte.\nCadet B i Aleví D – MECUP 2016\nL’equip de Cristian Catena viatja avui a Menorca per disputar la MECUP 2016. El Cadet B jugarà la primera fase al Grup A contra l’Sporting Maó, l’FC Helsingor, l’UD Arenal, el JFV Bremerhaven i l’At. Villacarlos. El dissabte, 26 de març, es juguen els quarts de final i les semifinals i el diumenge, a les 12.30 hores, la final. Altres equips de prestigi que juguen aquest torneig són el Manchester City, el València, el Mallorca i el CSKA Moscú.\nL’Aleví D, per la seva part, jugarà al Grup A contra el Sant Lluís, l’UD Sollerense i el CD San Francisco. Els de Daniel Horcas tenen com a màxims rivals en aquest torneig a l’Atlètic de Madrid, l’Espanyol i el Brighton.\nL’Infantil B de Sergi Milà surt demà cap a Dublín (Irlanda) per jugar el St. Kevin’s Boys Club Tournament. Un torneig que disputen sis equips dividits en dos grups. Al Grup A, juguen el Barça, el Celtic i el St. Kevins Boys Club, mentre que al Grup B trobem al West Bromwich Albion, el Deportivo i l’Olympique de Lyon. Les semifinals es disputen el dissabte i la final el diumenge a les 13.30 hores. La darrera experiència internacional de l’Infantil B es va saldar amb el títol de campions a LaLiga Promises de Miami al Nadal.\nAleví B – Mundialito de Portugal 2016\nEls blaugranes estan signant un bon torneig al Mundialito de Portugal que es disputa a la localitat de Vila Real de Santo Antonio. Han superat a la primera fase al CF Lanfiara, de Costa de Marfil, per 9-1; al Benfica EF (6-1), a l’EDCA Aljaraque (10-0) i al Wospac Selects DC (5-1). Demà juguen els setzens de final i, si es classifiquen, la final es disputa el dissabte per la tarda.\nAleví C – XII Torneig F-11 Vila de Perelada\nL’equip d’Òscar Jorquera es desplaça demà cap a l’Alt Empordà per disputar el XII Torneig de F-11 Vila de Perelada. L’Aleví C canviarà per uns dies el futbol 7 pel futbol 11. Una experiència nova en la que es trobaran a la fase prèvia del torneig al Vila-real, el Sant Gabriel i L’Escala. Al grup B juguen el Reial Madrid, l’Athletic Club, l’Inter México i el CF Perelada. Les semifinals es juguen el dissabte i la final el diumenge a les 12.15 hores.\nBenjamí A – Íscar Cup LaLiga Promises\nL’equip que dirigeix Jordi Pérez ha sortit avui cap a Valladolid per jugar la Íscar Cup LaLiga Promises que per primera vegada a la seva història organitza la Lliga de Futbol Professional. El torneig es celebrarà als estadis de San Miguel d’Íscar i Pedrajas de San Esteban. El Barça juga la primera fase al Grup F amb la Selecció Paulista, el Laguna i el Màlaga. Els grans rivals dels blaugranes en aquest torneig seran el Reial Madrid, l’Espanyol, l’Oporto, el València, el Sevilla, el Vila-real, el Betis, el Atlètic de Madrid, el Celta i el París Saint Germain.\nEl Barça debutarà el dijous a les 13.00 hores contra la Selecció Paulista (Barça TV) per jugar després a les 16.45 contra el Laguna i a les 19.45 davant del Màlaga (Barça TV). El divendres es disputaran els vuitens, quarts i semifinals i la gran final es jugarà el dissabte a les 12.00 hores.\nBenjamí B i Benjamí D – Torneig Desafio Cup\nEls nois de David Sánchez surten avui cap a Salamanca per disputar el Torneig Desafio Cup a l’Estadi Municipal de Guijuelo. El Barça es trobarà a la primera fase al SP Carbajosa, el Bejar, el CD Carbajosa i els Unionistas. A l’altre grup juguen: Getafe, Vicàlvaro, San Roque i Guijuelo. La final del torneig es juga el diumenge a les 13.30 hores.\nEl Benjamí D, per la seva part, debutarà demà dijous a les 17.10 hores contra l’SP Carbajosa per tancar la primera jornada jugant contra el Getafe (20.30). El divendres tancarà la primera fase jugant contra el Vicàlvaro (15.40) i el Guijuelo (18.20). El Rayo Vallecano és el gran rival al Grup B. La final es juga el diumenge al matí.\nBenjamí C – Yellow Cup 2016\nL’equip d’Albert Puig es desplaça divendres a Castelló per disputar a les instal·lacions de la Ciutat Esportiva del Vila-real la Yellow Cup Liga BBVA 2016. Els blaugranes jugaran a les 16.40 hores contra l’UD Pavia per enfrontar-se després contra el SD Portmany (17.50) i el Derby County (19.00). Vila-real, Llevant i Castelló són els grans rivals dels blaugranes en aquest torneig.\nPrebenjamí – X Torneig Primer Toque\nEl Prebenjamí de Juanan Gil també viatgen el divendres cap a Castelló però per jugar el X Torneig Primer Toque. Els blaugranes debuten a les 18.00 hores contra el Gimnàstic Manresa B per tancar la primera jornada contra el CD Móstoles a les 19.40. El dissabte s’enfrontaran al Primer Toque CF a les 13.10 hores. Llevant i Espanyol són els grans rivals dels blaugranes en aquest torneig.\nL’Infantil A guanya el Torneig MIC\nEl Benjamí A jugarà la final de la Íscar Cup\nEN DIRECTE / Benjamí A - RCD Espanyol (Íscar Cup)


El pla estrella d’Educació fa figa - Altaveu el diari digital d'Andorra\nEl pla estrella d’Educació fa figa\nEls docents encarregats del desenvolupament dels mòduls del Permsea treballen a contra rellotge per tenir refet al setembre un model que presenta moltes incoherènciesLa pressió al qual estan sotmesos i el fet que se’ls vulgui canviar l’horari -deixant de tenir vacances escolars- porta mols professionals del ministeri a voler tornar a les aules\n23/04/2018 (11:30 CET)\nEl pla estrella del ministeri d’Educació (Permsea) està en franca decadència. Fa figa. I les presses per refer-lo estan posant molts dels professionals que hi treballen contra les cordes. Tant que molts d’ells s’estan plantejant o més que això tornar a les aules abans que treballar sense rumb i a contrarellotge. El departament que lideren Eric Jover i Ester Vilarrubla, considerada ministra a l’ombra, mira de salvar com pot un model educatiu que cada dia que passa perd nivell i, a més, brilla per la incoherència.\nA més a més, tampoc no ajuda al malestar existent entre els especialistes que estan directament assignats al desenvolupament del Permsea el fet que hi hagi sobre la taula un canvi d’horari. De calendari laboral. I això reforça la idea que és millor defensar la tasca ministerial. Fins ara, tots els docents, exerceixin en classes o exerceixin en càrrecs tècnics, tenien el mateix període de vacances. És a dir, un mes i mig de descans a l’estiu pel cap baix i diverses aturades al llarg del curs.\nLa idea, segons algunes de les fonts consultades, és que aquelles persones assignades a les tasques que es desenvolupin al ministeri -desenvolupament curricular, homologacions…- tinguin un calendari laboral ordinari. Deixarien de fer vacances escolars, vaja. Com que resulta que la immensa majoria de persones que actualment desenvolupen feines tècniques són docents que han deixat la classe en comissió de serveis, la solució és ràpida: alguns ja han demanat tornar a l’aula. Altres, s’ho plantegen molt fermament segons que han explicat diverses fonts. Encara n’hi ha que han sol·licitat, o preveuen fer-ho, excedències.\nMolts pares tampoc no veuen els resultats d’un programa que cada dia que passa menys nivell aporta als alumnes, que com més va més dificultats tenen per assumir competències bàsiques\nLa situació s’agreuja o s’amplia amb els professionals assignats al desenvolupament del Pla Estratègic per a la Renovació i Millora del Sistema Educatiu Andorrà. Aquesta és la denominació íntegra del Permsea, l’estrella de l’educació andorrana. Les fonts consultades han explicat que tant entre els pares com entre els docents hi ha molt neguit i malestar. Entre molts professionals de l’educació hi ha el convenciment que el model és insostenible. A més, el nivell dels alumnes no para de baixar. Els estudiants, o molts d’ells, arriben al batxillerat amb competències bàsiques assumides de forma molt justeta. I se les han assumit, encara bo.\nAlgunes fonts, han assegurat que la creació del Batxillerat Internacional no és res més que l’assumpció que alguna cosa no funciona. De fet, el Permsea és hores d’ara al microscopi. O potser millor, al taller. S’hi estan fent canvis. A tota marxa. Al setembre, la revisió hauria d’estar a punt i això, segons els consultats, està imposant una pressió afegida i enorme entre els docents assignats a la tasca de despatx que han de refer els mòduls.\nHeus aquí el problema: els mòduls. Moltes d’aquestes ‘peces’ funcionen com a compartiments tan estancs que no hi ha una coherència final. Això seria el que s’ha de resoldre, en certa manera i en gran part, abans del setembre. El Permsea ha anat creixent, s’han anat incorporant mòduls a mida que s’han necessitat, però no hi ha una vertebració única que lligui, que travi, tot plegat.


La Universitat de Tianjin premia el Diploma d'Estudis Hispànics de la UdL\nEl rector de la universitat xinesa, Xiu Gang, i Xavier Terrado\nEl catedràtic de Llengua Espanyola de la Universitat de Lleida i director del departament de Filologia Clàssica, Francesa i Hispànica, Xavier Terrado, ha estat distingit amb el Premi a la contribució excel·lent a l'intercanvi pedagògic sino-espanyol, que atorga la Universitat d'Estudis Exteriors de Tianjin (Xina).\nEl guardó, és un reconeixement als deu anys de relacions entre la Universitat de Lleida i aquest centre canalitzades a través del Diploma d'Estudis Hispànics, un títol que ofereix la UdL per a estudiantat estranger, majoritàriament xinès. L'any 2005 ambdós institucions van signar un conveni de col·laboració que ha permès que, des del curs 2006-2007 fins ara, hagin cursat aquest diploma 177 persones. El projecte, responsabilitat del departament de Filologia Clàssica, Francesa i Hispànica compta amb la col·laboració de la Càtedra d'Estudis Asiàtics de la UdL que dirigeix el catedràtic de Fonètica, Joan Julià.\nEl Diploma d'Estudis Hispànics té la voluntat d'ensenyar tant la llengua castellana com aspectes culturals, històrics i turístics d'Espanya. Tot i que aquesta formació està oberta a tothom, el conveni que la UdL té amb Tianjin i amb l'Escola Binhai d'Afers Exteriors (Xina), permet que el títol de la UdL tingui una validesa oficial per l'alumnat que cursa Filologia Hispànica en aquests dos centres.


Incidència campament 3r i 4t de primària Curs 14-15 - Escola Mata de Jonc\nIncidència campament 3r i 4t de primària Curs 14-15\nCirculars, Pares i mares, Primària, Sortides, UEECO\nDesprés dels fets ocorreguts a partir de divendres 5 de juny, tot i que el contacte amb vosaltres a través de les mares representants ha estat fluid, veim oportú fer-vos arribar un resum dels fets i les passes que hem duit a terme:\nEls 55 alumnes de les classes de 3r i 4t de primària han realitzat un campament durant els dies 3, 4 i 5 de juny al casal de les monges franciscanes de la Colònia de sant Jordi.\nEls han acompanyat quatre mestres de l’etapa de primària: en Tòfol Garau, n’Eva Martorell, na Carme Cabot i na Indiana Mas.\nA partir de divendres matí, alguns dels participants al campament varen començar a tenir malestar general i vòmits.\nAl llarg del divendres 5 i del dissabte 6, els alumnes i mestres amb indisposició (vòmits i alguns també amb diarrea i febre) varen arribar a ser 42 (40 alumnes i dos mestres).\nA dia d’avui ja hi ha 11 familiars d’aquests alumnes que han desenvolupat els mateixos símptomes.\nDurant tot el cap de setmana s’ha establert comunicació contínua entre famílies i escola, a través de la mare representant de 3r (Susanna Martínez), la mare representant de 4t (Anna Noguera) i la directora de l’escola (Teresa Llompart).\nLa direcció es va posar en contacte tant amb la propietària del restaurant Can Pep Serra (on dijous dinaren i soparen i divendres dinaren), com amb el gerent del casal de colònies (d’on han begut l’aigua cada dia), els quals han col·laborat al màxim en el nostre intent d’aclarir la causa d’aquesta circumstància.\nL’aigua del casal ja s’ha duit a analitzar però els resultats no estaran fins d’aquí a quinze dies.\nDurant el cap de setmana, les converses telefòniques amb Son Espases, amb l’112 i amb el 061 ens indicaven que havíem pres les mesures adequades.\nDissabte matí telefonàrem al número de la Conselleria de Sanitat 971177362 i deixàrem un missatge de veu informant dels fets.\nEl primer contacte amb aquesta conselleria es va produir el dilluns 8 a primera hora del dematí.\nDes de la Conselleria de Sanitat ens han sol·licitat tota una sèrie de dades per poder fer el seguiment de la situació epidèmica: aliments ingerits durant el campament, llistat de noms i llinatges dels alumnes que assistiren al campament, data de naixement i telèfons de contacte.\nHem informat dels fets al nostre inspector educatiu, el sr Antoni Arbós Grimalt, qui ens ha recomanat fer una sol·licitud formal demanant un informe de la consideració sanitària que atorguen a aquesta situació\nVàrem modificar el menú dels alumnes de 3r i 4t de primària de dilluns 8 per dieta astringent.\nEl servei d’epidemiologia de la Direcció General de Salut Pública i Consum informa telefònicament que tot apunta que la causa probable sigui un brot de Gastroenteritis de curs benigne.\nCom sabeu, estam a la vostra disposició per a qualsevol dubte.


Els nens i nenes van anar a veure l'espectacle “Cançons del Mar” de Jordi Tonietti. A la propera sessió, que es durà a terme el mes de febrer, els alumnes de cicle mitjà, tindran una proposta de música i teatre: “La nena dels pardals” de la Tresca i la Verdesca amb Teatre al detall.\nEl mes de maig serà el torn dels alumnes d’educació infantil a veure música amb “Els cistells de la caputxeta” de Samfaina de Colors i finalment, els de cicle superior i primer d’ESO que gaudiran amb la música i el teatre de l’espectacle “Euria” de la companyia Markeliñe.\nLa regidora d’Educació, Susana Moreno, destaca com “aquesta proposta els anys anteriors ha tingut molt bona acollida. Nosaltres considerem molt interessant que tots els alumnes de Capellades puguin gaudir de teatre de primera qualitat i per això renovem i ampliem la proposta”.\nIgualada celebra diumenge la Festa dels Drets dels Infants\n1 Els grups escolars onfinats per coronavirus a l'Anoia pugen a 25 5375 lectures


Respira de compres al Ripollès, la nova plataforma de venda en línia - latira\nlatira / Comarca / Empresa / Respira de compres al Ripollès, la nova plataforma de venda en línia\nLa UIER (Unió Intersectorial Empresarial del Ripollès), amb el suport de tots els ajuntaments de la comarca, especialment els de Ribes de Freser, Campdevànol, Ripoll, Sant Joan de les Abadesses i Camprodon i les seves associacions de comerç, el Consell Comarcal i el Consorci de Comerç, Artesania i Moda de Catalunya, l’any 2019 va impulsar el projecte Respira de compres al Ripollès, que consisteix en una plataforma de venda en línia comarcal.\nÉs un projecte que neix amb la intenció de digitalitzar el comerç, la restauració i la hostaleria de la comarca i poder-la posar a l’abast de tothom.\nDesprés de detectar les diferents problemàtiques que pateix el Ripollès, entre elles l’envelliment —que suposa una altra manera de consumir—, el despoblament —que fa que cada dia hi hagi menys compradors i això repercuteixi en menys assortiment en el comerç— i l’afectació del comerç en línia d’altres plataformes de fora de la comarca —que fan que el públic més jove compri més des de casa— fa que tot plegat eviti la compra al comerç local.\nAmb aquesta iniciativa, que cada vegada té més negocis adherits, es vol donar una oportunitat als negocis i serveis de restauració i hostaleria per a vendre tant a dins com a fora de la comarca a través de la venda digital. La nova plataforma funciona com un petit Amazon on s’hi pot trobar des dels productes de les botigues de sempre fins a restaurants, allotjaments o una nova categoria de productes de quilòmetre zero en el qual cada establiment té el seu propi negoci.\nEls comerços i establiments adherits, que de moment són una cinquantena que ofereixen més de 1500 productes, poden vendre i promocionar-se arreu d’una forma senzilla, econòmica i ràpida. Gràcies a aquest servei els usuaris poden comprar des del seu domicili i reben el producte a casa seva, sigui quina sigui la seva localitat.\nLa manera de potenciar aquesta plataforma és oferint un ampli ventall de productes i serveis. A nivell comarcal, la intenció és la d’unificar l’oferta del Ripollès en una sola plataforma digital i d’aquesta manera poder acostar els productes i serveis gastronòmics i turístics de la comarca. Ajudem-nos! Comprem al Ripollès!


Si voleu fer bé l'amor...\nEls nostres joves i adolescents consumeixen, com a tot arreu, molta música patxanguera. Deixeu-me fer servir l'adjectiu patxanguer -a per denominar, amb una sola paraula, qualsevol mena de música fàcil, animada, festiva i divertida. Música més aviat frívola, pensada per ballar, per celebrar o per animar una festa. Es tracta d'un gènere que deixa una petja emotiva important. Forma part de l'educació sentimental i, amb el temps, es converteix en el referent d'una època, en nostàlgia. Som el nosaltres del temps passat. Ens agrada tornar-hi de tant en tant. D'aquí el ressò per la mort de Raffaella Carrà, que feia evident una altra de les condicions de la patxangueria: la sexualització. En aquest sentit, La Trinca és un dels pocs grups catalans que han triomfat fent música patxanguera, però els faltava aquest element d'atracció sensual –per als seus seguidors, esclar– que devien despertar Julio Iglesias o la Marisol. Després ho van compensar fent Operación Triunfo.\nSempre hi ha hagut una música fàcil, festiva i popular, però des que existeixen la ràdio i, després, la tele aquest gènere ha estat molt lligat als mitjans de comunicació de masses. En bona part, és per això que ha estat, majoritàriament, en castellà. I que ara comença a ser, també majoritàriament, en anglès, com podem veure al Festival d'Eurovisió.\n¿Li hauria anat millor, al nostre idioma, si els Sírex haguessin cantat Si jo tingués una escombra o si la Carrà hagués cantat Si voleu fer bé l'amor cal que vingueu al nord en lloc de Para hacer bien el amor hay que venir al sur? No ho sé. En tot cas, ja no hi som a temps, i la gent no viu obsessionada per l'idioma: acceptem amb tanta naturalitat l'ús del castellà en el món de la patxangueria, i sentim cantar amb tanta naturalitat cumpleaños feliz entre gent que parla habitualment en català, que tot plegat gairebé resulta entranyable.\nPerò no em cansaré d'insistir que encara hi ha un altre territori on podem fer-ho bé, en català, i aconseguir que la llengua sigui també atractiva per als qui no la fan servir habitualment: les sèries de TV. Perquè el problema no és si el català resulta útil per fer física quàntica –que, bàsicament, no es fa amb paraules– o medicina –que cada vegada més es fa en anglès–, sinó si resulta útil en el terreny de les emocions i l'educació sentimental. No cal ser només educatius i cultes. Siguem patxangueros!\nmúsica adolescència català


Cerca totes les ofertes d'hotels a Apremont Entrada:\nLa Grange aux Loups...Habitacions per nit per només218 EUR B&B Relais De La Haute Pommeraie...Habitacions per nit per només Més zones a Apremont (Picardie)\nEssent una localització molt desitjada, Apremont és el lloc on anar quan es va a Apremont (Picardie). Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Apremont és un lloc per a vacances relaxades després d'una setmana de feina. Estalvii temps i diners fent la reserva amb Agoda.com, que us promet les millors opcions d'hotels a Apremont i molts més àrees a Apremont (Picardie). Explori un llistat complet d'allotjaments i trobi el lloc perfecte per a vostè. Vegi les ofertes d'hotels més ben qualificades a Apremont insertant les seves dates de viatge a la pestanya de recerca.\nHotels destacats a Apremont, Apremont (Picardie)\nDissenyat tant per oci com per negoci, La Grange aux Loups està situat idealment a Creil; una de...\nTots els hotels de Apremont (Picardie)\nHotels a Apremont: B&B Relais De La Haute Pommeraie


Notícies - El públic ovaciona 'El llac dels Cignes' en la seva estrena al Teatre-Auditori\nEl públic ovaciona 'El llac dels Cignes' en la seva estrena al Teatre-Auditori\nSant Cugat acull l'estrena a Catalunya del muntatge 'El llac dels cignes' ( 1/oct/10)\nMoment de la funció de divendres\nel 2/oct/10 Marc Sala Cultura PDF\nUn Teatre-Auditori ple a vessar aquest divendres ha ovacionat el muntatge 'El llac dels cignes' de la companyia Corella Ballet amb música de l'Orquestra Simfònica de Sant Cugat. L'escenografia, de 4.000 metres quadrats, ha deixat bocabadat un públic que ha premiat el muntatge amb forts aplaudiments. L'espectacle, que també inclou audiovisuals de la Fura dels Baus, ha exhaurit les entrades de dues de les tres representacions que faran a la ciutat. Mira l'espectacle a Cugat tv\nEls assistents a la funció han pogut gaudir de l'actuació del ballarí, coreògraf i director de l'espectacle, Ángel Corella, ja que la resta de dies no pujarà a l'escenari. Corella ha explicat a Cugat.cat quins són els motius que l'han dut a no actuar els tres dies.\nL'exigència d'aquest espectacle fa impossible repetir 3 dies. A més, cal donar oportunitats a joves ballarins.\nEls espectadors han estat testimonis d'una de les obres més representatives del repertori del Ballet Clàssic amb música de Tchaikovsky dirigida per Josep Ferré. El material audiovisual i una reducció de la partitura original han estat alguns dels elements que han aportat una mirada renovada a aquest clàssic. El seu objectiu és, segons el propi Corella, apropar la dansa a tots els públics i obrir, d'aquesta manera, el món clàssic als més joves. De fet, a hores d'ara la companyia del ballarí és l'única de l'estat espanyol especialitzada en dansa clàssica.\nAmb 'El llac dels Cignes' Corella Ballet s'ha convertit en la primera companyia de l'estat espanyol en portar dalt l'escenari aquesta producció després de 20 anys.


Product Visibility by User Role for WooCommerce – Extensió del WordPress | WordPress.org Català\nChickenWhisperer 6 octubre 2021\nstockbrokerad 5 octubre 2021\naudiosteps 12 setembre 2021\nicgit 21 abril 2021\nProbeauty 19 abril 2021\n"Product Visibility by User Role for WooCommerce" és programari de codi obert. La següent gent ha contribuït en aquesta extensió.\n“Product Visibility by User Role for WooCommerce” s'ha traduït a 1 localització. Gràcies als traductos per les seves aportacions.\nTradueix “Product Visibility by User Role for WooCommerce” a la teva llengua.